"Пулимизни яна беришмади"\nУч йиллик қарздорлик қопланмаётганидан зарар кўраётган Тошкент мактабларидаги ошхоналарни ижарага олган тадбиркорлар ва пойтахт мактабларининг бир гуруҳ директорларининг Озодликка 7 сентябрь куни қилган мурожаатига кўра, уларнинг додини эшитадиган бирор мутасадди топилмаяпти:\n“Бу йил ҳам ёз бошида пулларимизни беришга ваъда беришганди. Лекин пулларимиздан дарак бўлмади. Тошкент шаҳар халқ таълими бошқармаси дардимизга қулоқ осмаяпти. Туман бўлимлари эса бу ишдан ўзларини соқит қилишмоқда. Дардимизни кимга айтишни билмаяпмиз”, дейди Олмазор туманидаги мактаблардан бирининг раҳбари.\nБеш йилдирки, Тошкент шаҳридаги мактабларда 4 сменадан иборат 40 кунлик ёзги кундузги болалар оромгоҳлари ташкил қилинган.\nМактаблардан олинган маълумотга кўра, кейинги уч йил ичида оромгоҳлар учун ажратилган пуллар мактабларга берилмаяпти. Мактаблар эса ўз навбатида ошхоналарни ижарага олган тадбиркорлар олдида қарздор бўлиб қолмоқда.\n"2,5 ой аввалги ваъда: Берамиз пулларини"\nОзодлик жорий йил июлида ҳам ушбу муаммони кўтарган пайтда оромгоҳлар фаолияти учун масъул мулозим, Тошкент шаҳар Халқ таълими бошқармаси бошлиқ ўринбосари Аваз Мамажонов қарздорлик жорий мавсумда тўла қопланишини ваъда қилган эди:\n- КРУ (Назорат тафтиш бошқармаси.- таҳр.) томонидан ўрганилмоқда, ҳамма маблағ тушириб берилади яқинда. Бу пул бюджетдан ажратилмаган. Ҳомийлар ҳисобидан, ташкилотчилар ҳисобидан бўладиган маблағлар. Болаларнинг сони тўғрими, қанчалик тўғри берган овқатни, болалар сонига тўғри келадими, йўқми, шуни изучение қилишаяпти. Ревизионное управление ҳозир кўрганидан кейин ўшани ҳаммасини ҳисоб-китоби аниқ бўлгандан кейин маблағлар берилади. Ҳомийлик маблағларидан, ҳозир маблағлар йиғилаяпти. Тадбиркорлар манимча сал нотўғри гапирибди. Ўтган йилги маблағлар ва ундан олдинги йилдан қисман қолган пуллар бор. 2013 ва 2014 йиллар. Икки йиллик қарз бор. У ҳам тўлиқ эмас. Пуллари қисман берилган. КРУ текширгандан кейин ҳамма пули берилади,- деган эди 23 июнь куни Озодлик билан суҳбатда Аваз Мамажонов.\n"Ваъдадан қайтиш: Ҳеч нарсани изоҳламайман"\nОзодлик 7 сентябрь куни яна Мамажонов билан боғланганида, масъул саволларимизга жавоб беришдан бош тортди:\n- Сиз марҳамат келинг, расмий қилиб қўлингизга маълумотни бераман. Мен телефон орқали ҳамма нарсани бериб юбора олмайман сизга, - дея Мамажонов оромгоҳлар бўйича қарздорлик қопланмаганини изоҳлашдан бош тортди.\nЖорий йил 13 май куни Бош вазир Шавкат Мирзиёев раислигида ўтган болалар оромгоҳларига бағишланган селектор йиғилишида қайд қилинишича, ҳар бир сменада битта боланинг уч маҳал овқатланиши учун бир кунга 3000 сўм жами 30 минг сўм сарфланиши лозим.\nВазирлик: Ҳокимлик айбдор\nЖорий йилда 36 та оромгоҳда 16 мингдан зиёд бола дам олди. Ҳисоб-китоб қилинса, 16 минг боланинг оромгоҳда уч маҳал овқатланишига жами 480 миллион сўм пул керак. Бу пулнинг 25 фоизини ота-оналар тўласа, қолган 360 миллион сўми бюджетдан қопланиши лозим. Демак, кейинги уч йил ичида Тошкентдаги кундузги оромгоҳларда овқатланиш учун бюджетдан тахминан 1 миллиард 80 миллион сўм ажратилиши лозим эди.\nОзодлик бу борада Ўзбекистон Халқ таълими вазирлигига мурожаат қилганида, масъул мулозим оромгоҳлар бўйича қарздорликдан хабардор экани бироқ муаммони ҳал қилиш улар қўлида эмаслигини таъкидлади.\nҲокимлик: Бизни умуман алоқамиз йўқ\nОзодлик Тошкент шаҳар ҳокимлигининг иқтисодиёт ва ижтимоий ривожлантириш масалалари котибияти мудири Иномжон Олимов билан боғланганида, у пойтахт оромгоҳларининг молиявий масалаларига ҳокимликнинг умуман алоқаси йўқлигини таъкидлади:\n- Ҳокимиятни нима алоқаси бор бунга? Йўқ ҳеч унақа нарса йўқ. Кечирасиз. Ҳокимият бюджет ташкилот. Кечирасизу унақа ҳомий ташкилот эмас. Бу масалада Тошкент шаҳар халқ таълими бош бошқармасига мурожаат қилинг,- деди Иномжон Олимов.\nОромгоҳлар қарздорлиги учун масъул ким ўзи?\nХўш, унда ёзги оромгоҳларда болаларни уч йилдан бери овқатлантирган тадбиркорларнинг 1 миллиард 80 миллион сўмлик пулини ким тўлайди? Ҳозирча бу саволга аниқ жавоб топилганича йўқ. Озодлик мавзуни ўрганишда давом этади.


Мутахассислар коронавирусни юқтириб олмасликнинг энг осон...\nЭкспертлар хонада коронавирусни юқтириб олмасликнинг энг оддий ва самарали усули хонани шамоллатиш деган хулосага келишди. Америкалик профессор Шелли Миллер буни қандай амалга ошириш ва биринчи навбатда нималарга эътибор бериш кераклиги ҳақида «Conversation» нашрига сўзлаб берди.\nЭксперт инсон уйда бўлган вазиятни моделлаштирган.\n«Одамлар яшайдиган уйларга ҳаво нафақат эшик-деразалар, балки турли тирқишлар орқали ҳам киради», — дейди у.\nМиллернинг таъкидлашича, хона ҳавосини алмаштириш учун энг мақбул вақт унинг ҳажми ва ичкаридаги одамлар сонига боғлиқ. Шунга қарамай, у соатига камида олти марта хона ҳавосини алмаштиришни маслаҳат беради.\nИдора ходимларига профессор ҳаво тозалагичларига эътибор беришни тавсия этди. Улар ҳам касалликларга қарши курашишга ёрдам беради. Ускунанинг самараси эса, унинг айтишича, фильтр, хона типи, шунингдек, ундаги ходимлар сонига боғлиқ.\nБундан ташқари, эксперт АҚШдаги кўпгина хоналар вентиляция меъёрларига тўғри келмаслигига аҳамият қаратиб, карбонат ангидрид гази даражасини текширишни маслаҳат берди. Коронавирусни юқтириб олмаслик учун, унинг сўзларига кўра, карбонат ангидрид концентрация 600 ppm.дан паст бўлиши зарур.\nЖаҳон соғлиқни сақлаш ташкилоти маълумотларига кўра, дунёда COVID-19 билан касалланганларлар сони 20 миллион атрофида бўлиб, 728 минг бемор вафот этган.\nкарбонат ангидрид гази коронавирус хонани шамоллатиш


Роналду “Ювентус”да исён кўтарди, легионерлар унга қўшилди - Zamin.uz\n23:20 / 09.10.2020\nРоналду “Ювентус”да исён кўтарди, легионерлар унга қўшилди\n“Ювентус” тўпурари Криштиану Роналду клуб раҳбарияти билан жанжаллашиб қолди. Можаро коронавирус карантини оқибатида келиб чиқди.\nМаълумотларга қараганда, Турин клубининг икки ходимида коронавирус аниқлангач, “Ювентус” раҳбарияти барча футболчиларни яқин орада жойлашган меҳмонхонада карантинга олишга қарор қилади. Бунгача ўйинчилар икки марта тест топшириб, манфий натижа олган эди. Тиббий протоколга кўра, орадан бир неча кун ўтказиб, учинчи тест олиниши керак эди. Агар улар карантинга олинса, терма жамоалар йиғинига етиб бора олмасди.\nРоналду Португалия терма жамоаси ихтиёрига етиб бориш учун карантинда ўтириш фикрига қарши чиқади. У жамоадошлари олдида клуб раҳбариятига овозини кўтарган ҳолда, норозилигини билдириб, жанжал чиқаради ва терма жамоа ихтиёрига кетиб қолади. Бу воқеага гувоҳ бўлган бир гуруҳ хорижлик футболчилар, хусусан, Пауло Дибала, Хуан Куадрадо, Данило, Родриго Бентанкур ва Мерих Демирал 35 ёшли ҳужумчидан ўрнак олиб, ўз мамлакатлари терма жамоаларига отланди.\nҲозирча, бу можаронинг оқибати ҳақида маълумот берилмаяпти. Ҳаммаси Криштиану Роналду терма жамоадан клуб ихтиёрига қайтиб борганда муҳокама қилиниши кутилмоқда. “Замин” янгиликларини “Twitter”да кузатиб боринг\n4-06-2017, 04:52, Спорт\n17-07-2016, 11:36, Спорт\nРоналду: жингалаксоч болакайдан суперюлдузгача (Фото)\n17-02-2015, 10:20, Спорт


Шакири «Ливерпуль»дан кетиши керакми?\nДунё футболида номаълум муддатга тўхталиш юзага келгани сабаб баъзи воқеаларни таҳлил қилиш учун етарлича вақтимиз бор. Асосан рус футболини таҳлил қиладиган телеграмдаги «Рубинология» каналида баъзан Европа футболи ҳақида ҳам мулоҳазалар бериб борилади. Масалан, каналда «Ливерпуль» футболчиси Шердан Шакирининг келажаги борасида пост қолдирилди.\nШакирининг «Сток Сити»даги ўйинларини эслайсизми? У «Сток»даги охирги мавсумида (2017/18) ҳар ўйинда ўртача 3,7 тадан зарба йўллади. Бу футбол статистикасида xG кўрсаткичи дейилади. xG2 кўрсаткичи бўйича натижалар эса шунчаки ҳайратланарли: 6,5. Бунда футболчининг рақиб ҳимоясига қилган босими ва якуний зарбани амалга ошириши инобатга олинади. xG2 кўрсаткичи АПЛда охирги йилларда фақат Рийад Маҳрез ва Кевин Де Брюйнедагина 6,5 га етган.\nШакирининг «Сток»даги охирги мавсуми якунида жамоаси АПЛни тарк этганини инобатга олсак, унинг кўрсаткичлари шунчаки ажойиб. «Сток» лигадан тушиб кетди. Швейцариялик футболчининг трансфер қиймати эса атиги 9 миллион ерво! Уни олган жамоа ютарди. Бу омадли «Ливерпуль» бўлди.\nВақтида унга рус клублари ҳам тўғри баҳо беришмади (Россия грандларида Шакирини сотиб олиш имкони бўлган). Россияда ўтказилган жаҳон чемпионати эса Шакири учун яхши ўтди. У мусобақада Швейцария етакчиси бўлди. Худди Евро-2016 каби. Франция майдонларида ўтган охирги Европа чемпионатида унинг Польшага урган фантастик голи эсингизда бўлса керак. Бу гол охир-оқибат чемпионатнинг энг зўр голи деб топилганди.\nШакирининг трансфери «Ливерпуль» учун жуда фойдали бўлди. Айниқса «Манчестер Юнайтед»га қарши ўйиндаги дубли унинг клуб учун нақадар муҳим футболчига айланаётганини кўрсатди. 2018 йил декабрдаги Британия дербисида («МЮ» – «Ливерпуль») Шакири 70-дақиқада захирадан майдонга тушади. У вақтда ҳисоб 1:1 эди ва Шакири иккита гол уриб «Ливерпуль»га ғалаба келтирди. Клопп Шакиридан «сеҳрли таёқча» вазифасида фойдалана бошлади. «Бургут» (уни шундай деб аташади) кўп марта захирадан ўйинга қўшилиб «Ливерпуль»га фойда келтирди.\nШакири «Ливерпуль»даги илк мавсумида яхши ҳаракат қилди, лекин мусобақаларда атиги 30 % ўйин амалиётига эга бўлди. У «Ливерпуль» билан ЕЧЛда ғолиб бўлгач, Швейцария билан Миллатлар Лигасида ҳам яхши қатнашиб, ярим финалгача етиб борди. Шакири мусобақанинг рамзий жамоасига ҳам киритилди.\nКлопп Шакирини бир нечта позицияларда ўйнатиб кўрди. Унинг асосий вазифаси эса Салоҳ, Мане, Фирмино каби супер йигитлардан иборат ҳужум учлигидан бирортасининг ўйини чиқмаса, ўрнига тушиб ўйинни кучайтириш. Яъни, у доим босим билан ўйнашга мажбур. Бугун захирадан тушиб гол урмаса ёки голли узатмани амалга оширмаса, эртага уни майдонга туширмасликлари мумкинлигини сезган ҳолда босимда ўйнаши керак. Лекин футболчи хотиржам ўйнасагина ўзининг энг яхши ўйинини кўрсата олади.\nБундай вақтда Шакири учун энг яхши танлов «Ливерпуль»дан кетиш. Чунки у жамоадаги иккинчи мавсумида деярли майдонга тушмаяпти. Шердан худди шундай асосий таркибда туша олмай «Бавария» билан ҳам Чемпионлар Лигасини ютганди. «Ливерпуль»да ҳам Европанинг энг зўр мусобақасида ғолиб бўлди. Ҳозир Шакири «5 дақиқа кам» Англия чемпиони. Ёзда уни «Севилья», «Рома» каби жамоалар ўз сафига қўшиб олмоқчи. Бу клубларда Шердан катта эҳтимол билан асосий таркибда ўйнаш ва жамоасига кўпроқ фойда келтириши мумкинлигини исботлаш имконига эга бўлади.\nУни Россияга ҳам таклиф қилиш мумкин, лекин ҳозир эмас. Унга Европанинг ўзида ҳам ёмон пул таклиф қилишмаяпти. Шакири охирги имкониятини Россияда қидирган Шюрле эмас ахир. Лекин у яна икки йил Европада юқори даражада ўйнаб ўйинини сақлаб қола олса ва Россияга келса, адашмайди. Биринчидан, у Россияда Клоппнинг жамоасида бўлгани каби йўқолиб қолмаслиги аниқ. Бундан ташқари, РПЛда яхшигина пул ишлаб олиши мумкин.


Бугунги кунда сайёрамизда 2 миллиард инсон темир моддаси ва А витамини каби одам организми учун ўта зарур бўлган органик микроэлементларни талаб даражасида истеъмол қилмайди. Шу туфайли аксарият болаларнинг ўсиши ҳамда ривожланиши ортда қолмоқда. Буларнинг асосий сабаби соғлом овқатланиш ва турмуш тарзидаги камчиликлардир.\nПарламент қуйи палатасининг Фуқароларнинг соғлиғини сақлаш масалалари қўмитаси Фан, таълим, маданият ва спорт масалалари қўмитаси билан ҳамкорликда Ўзбекистон Республикаси соғлиқни сақлаш вазирининг биринчи ўринбосари Б. Юсупалиевнинг ахборотини эшитди. Унда аҳолининг соғлом овқатланиш ва соғлом турмуш тарзини юритиш масалалари ҳақида маълумот берилди. Таъкидланганидек, носоғлом овқатланиш ва носоғлом турмуш тарзи юрак-қон томир касалликлари, қандли диабет, саратон ҳамда бошқа сурункали хасталикларга олиб келмоқда. Бу эса, аҳолининг яхши яшашига ва сиҳат-саломатлигига салбий таъсир қилмоқда. Биргина кенг тарқалган камқонлик анемиясининг ўзи жиддий эътибор қаратиш лозим бўлган муаммолар сирасига киради. Жаҳон соғлиқни сақлаш ташкилотининг маълумотларига кўра, ҳозирги кунда дунёдаги 1,62 миллиарддан ортиқ инсон темир танқислиги анемиясига чалинган. Давлатимиз раҳбарининг 2018 йил 16 январдаги "Мамлакатнинг озиқ-овқат хавфсизлигини янада таъминлаш чора-тадбирлари тўғрисида"ги Фармони мамлакатимизда аҳолининг озиқ-овқат хавфсизлигини таъминлаш ҳамда тўғри овқатланишини ташкил этиш борасида муҳим ҳуқуқий ҳужжат вазифасини ўтамоқда. Ўтган давр мобайнида Ўзбекистон Республикаси аҳолисининг соғлом овқатланиши соҳасидаги чора-тадбирлар комплекси ижросини таъминлаш мақсадида мактабгача таълим муассасаларида тўлақонли ва хавфсиз овқатланишни ташкил этишнинг ва озиқ-овқат маҳсулотлари хавфсизлигига гигиеник талаблар, сут ва сут маҳсулотларига (сут, қаймоқ, творог, пишлоқ, сметана, кефир, қатиқ) давлат стандартлари ишлаб чиқилди. Бунда тайёр озиқ-овқат маҳсулотлари таркибига қўшиладиган шакар, туз, тўйинган ва транскислоталар ва қўшимчаларни хавфсиз миқдорда меъёрлаштириш кўзда тутилган.\nВазир ўринбосарининг таъкидлашича, қатор чора-тадбирлар амалга оширилаётганига қарамай, бу борадаги муаммолар тўла бартараф этилди, деб бўлмайди. Озиқ-овқат маҳсулотларининг хавфсизлигини текшириш мақсадида 2017 йилда ўтказилган лаборатория таҳлилларига кўра, санитария-гигиена лабораторияларида 265 минг 332 та озиқ-овқат маҳсулоти намуналари текширилганда, уларнинг 9 минг 302 таси меъёр талабларига жавоб бермаслиги аниқланган. Биргина шу фактларнинг ўзи ушбу соҳада ҳали қилиниши лозим бўлган ишлар кўп эканини кўрсатади. Эшитувда қайд этилганидек, соғлом овқатланиш билан боғлиқ мавжуд муаммоларни бартараф этиш мақсадида аҳолининг озиқ-овқат хавфсизлиги ва рационал овқатланишини таъминлаш юзасидан ташкилий-ҳуқуқий механизмларга доир чора-тадбирлар режаси лойиҳаси ишлаб чиқилган. Унда қилиниши лозим бўлган ўта долзарб вазифалар аниқ белгилаб олинган.\nЙиғилиш якунида тегишли қарор қабул қилиниб, таклифлар тайёрлашга келишиб олинди.


10:37 07.09.2015 (Янгиланган 13:55 07.09.2015) Ҳавола олиш\nДушанбе ва Вахдатдаги тажовузлар оқибатида ўндан ортиқ одам қурбон бўлди ва бир неча киши яраланди.\nТошкент, 4 сен — Sputnik. Тожжикистон ИИВ хабарига кўра: Жума куни эрта тонгда Душанбедаги Ички Ишлар Марказий аппарати ва пойтахтдан 15 км жануби-шарқда жойланган Вахдат шаҳри ИИБга қуролли ҳужум уюштирилган.\nТезкор-қидирув чоралари натижасида ушбу террорчилик ҳужумлари собиқ мудофаа вазири ўринбосари генерал-майор Абдуҳалим Назарзода бошчилигидаги гуруҳ томонидан уюштирилганлиги аниқланган.\nНазарзода Абдуҳалим Мирзо (Ҳожи Ҳалим) – 1992-1997 йилларда фуқаро уруши даврида “дала командири” ва Тожикистон ислом уйғониш партияси аъзоси.\n“Назарзода Абуҳалим Мирзо, ушбу террочилик ҳужумини шахсан ўзи ташкил қилган ва бошидан охиригача унда қатнашган”, — дейилган ИИВ хабарида.\nНазарзоданинг уйи ва унга тегишли бўлган нонвойхонадан қурол-аслаҳа топилган. Ундан ташқари Назарзодани таъқиб қилиш вақтида Марғоб ва Рахмуруд аҳоли пунктларидан катта ҳарбий кийим бош қурол-яроғ омболари топилган.\n“Назарзода хизмат вазифасидан фойдаланган ҳолда, ИИВ ходимларини янглиштириб, террочилик ҳужумлари уюштирган”, дейилган ИИВ хабарида.\nМахсус операция вақтида, террорчилик гуруҳига мансуб, олти киши қўлга олинган (Сарабек Муродов, Илхомиддин Ибронов,Собир Сафаров, Хуршед Холиков, Хаёт Салоев, Фозил Аюбов) ва тўққиз киши ҳалок бўлган.\nИИВ хабарига кўра, Назарзода ва террорчилик гуруҳининг 135 аъзоси — Тожикистон Мудофаа вазирлиги десантчилар батальони аскарлари – Душанбедан 45км шарқда жойлашган Ромит тоғ дарасида яширинишга мувафақ бўлишди.


Дунë, 28 декабр 2015\n18 январ 2020, Тошкент вақти: 04:59\nСуриядаги ИШИДдан қочиб келган муҳожир ҳақиқат изламоқда\nМосквадан алдов йўли билан “Туркияга ишга” деб Сурияга олиб кетилган тожикистонлик 24 ёшли Абдусами ҳозирда Россияда ҳибсга олиниб, Тожикистонга депортация қилиниши хавфи остида яшамоқда. Озодлик билан суҳбатда у ИШИДга ёлловчилар ҳам унга таҳдид қилаётгани боис яшириниб юришга мажбурлигини билдирди.\n"Мен Путинга, хафа бўлманглар, бошқа ҳамкор топамиз, дедим". Бугун йил якунлари бўйича матбуот анжумани ўткизган Қирғизистон президенти Алмазбек Атамбаев яқинда Россия раҳбари Владимир Путин билан ўтган учрашуви чоғида унга мана шу гапни айтганини билдирди.\n“Исломий давлат” мафкурасини қандай енгиш мумкин?\n“Исломий давлат” радикал гуруҳи дунёдаги энг ёмон отлиқ исломий жангари гуруҳга айланган.Тадқиқотчилар “Исломий давлат” дунёнинг турли бурчагидан одам ёллаш бўйича бошқа жангари гуруҳларга, жумладан, “Ал-Қоида”га солиштирганда анча илдамлаб кетганини кузатиб келадилар.\nАҚШ Россияга нисбатан янги жазо чораларини эълон қилди\nАмерикалик мутахассислар Вашингтоннинг бундай хатти-ҳаракатлари кутилганини таъкидлар экан, Москванинг Украина масаласида позицияси ўзгармаса иқтисодий босим давом эттирилиши мумкинлигини инкор этмади.\nҚирғизистон олтин кони юзасидан Канада ширкати билан тил топиша олмаяпти\nҚирғизистон ҳукумати икки йил давомида олиб борилган самарасиз сўзлашувлардан сўнг Канаданинг Centerra Gold ширкати билан музокара жараёнидан чиқишини билдирди. Мазкур ширкат Қирғизистон ғазнасига тушаётган валютанинг асосий қисмини бераётган Қумтор олтин конини ишлатиб келаётган эди.\nРоссия 2016 йилда муҳожирлар сонини 22 фоизга камайтиради\nКеласи йилда Россияда виза талаб қилинадиган мамлакатлардан ишга жалб қилинадиган муҳожирлар сони 22 фоизга қисқартирилади. Айниқса, Россиянинг юк ва йўловчи ташиш транспорти соҳасида катта қисқартиришлар бўлиши маълум қилинди. Россия ҳукумати қарорига кўра, 2016 йилда ҳам мигрантларга чакана савдо, чодир, бозор ва дорихоналарда савдо қилиш тақиқланганича қолади. Хўжаликнинг қолган соҳаларида ҳам муҳожирлар фаолиятини қонун асосида қатъий чеклаш сиёсати давом этади.


Нега Хитойда коронавируснинг иккинчи тўлқини йўқ? | Qalampir.uz\nНега Хитойда коронавируснинг иккинчи тўлқини йўқ?\nОлам\t10 Октябрь 2020 10:45 18449\nЯнги коронавирус инфекцияси илк бор аниқланган Хитойда кунлик ўсиш атиги бир неча ўн кишини ташкил қиляпти. Умумий касалланиш ҳам эндигина 85 мингдан ошди. Қачонки бошқа давлатларда кунлик ўсиш ўнг мингдан ошяпти.\nСўнгги маълумотларга кўра, Хитойда 85 521 кишида коронавирус аниқланган. Уларнинг 4 632 нафари вафот этган. Сўнгги суткада 21 та касал қайд этилган.\nГамалей номидаги эпидемиология ва микробиология миллий тадқиқот маркази вирусологи Анатолий Альтштейннинг фикрича, бу статистикани ўзгартириш билан боғлиқ эмас.\n“Агар мингалб бўлганда, биз буни билардик”, деган вирусолог РБК билан суҳбатда.\nМутахассис Хитойдаги яхши вазиятни юқори тартиб ва самарали карантиннинг “мева”си деб ҳисоблаяпти.\n“Улар карантин билан эпидемия куртаклигида йўқ қилишди. Бизда аллақачон куртакликдан ўтиб кетди ва биз каратни билан уни бўғолмаймиз”, деган Альтштейн.\nТаъкидлаш керакки, Шимолий ва Жанубий Америка, Европа ва Россияда коронавирусга чалинганлар сони ортиб боряпти. Кеча дунёда пандемия бошидан бери энг кўп кунлик ўсиш қайд этилди.\nCOVID-19 билан боғлиқ вазиятнинг ёмонлашуви сабаб Европанинг бир қатор давлатлари карантин чекловларини кучайтирмоқда. Жумладан, Чехияда барча спорт ва маданий иншоотларни келаси ҳафтадан бошлаб икки ҳафта муддатга ёпиш тўғрисида қарор қабул қилинди. Мамлакатдаги ресторанлар фақат соат 20:00 гача ишлайди ва мактаблар одатий таълим билан биргаликда масофавий таълим шакли билан аралаш бўлган ўқитиш тизимига ўтади.\nБельгия пойтахтида ҳам янги чоралар кўрилмоқда: барча бар ва паблар бир ой муддатга ёпилди. Пойтахт бўйлаб барча ошхона, кафе, спорт клублари ва зиёфат залларига чекловлар қўйилди. Аммо ресторанлар ўз фаолиятини давом эттиради.\nШвеция спорт тадбирлари ва концертларга ташриф буюрувчилар сонини кўпайтириш режаларидан воз кечишга қарор қилди. Ҳукумат чекловларни 50 дан 500 гача оширишни режалаштирилаётган эди.\nУшбу ҳафтада Италияда бутун мамлакат бўйлаб ниқоблар тақиш мажбурий қилиб қўйилди. Худди шундай чора шанба куни Польшада ҳам кучга киради.\n27 Февраль 09:21 40535\n28 Февраль 12:08 31385\n26 Февраль 16:24 25031\n26 Февраль 16:34 20192\n26 Февраль 17:24 17746


Сентябр 5, 2017\tТаълим Изоҳ қолдириш 869 Кўрилди\nВилоят ҳокими Э. Турдимов меҳрибонлик уйи тарбия-ланувчиларига мустақиллик ва хотира кунига бағишланган илк дарсни ўтди. Шунингдек, Термиз давлат университетининг талабалари билан учрашув ўтказиб, билимлар куни ва хотира дарсларини мароқли тарзда олиб борди ҳамда ёшларни қизиқтирган саволларга атрофлича жавоб берди.\nТермиз шаҳридаги 12-Меҳрибонлик уйида “Фидойинг бўлгаймиз сени, Ўзбекистон!” шиори остида Билимлар куни ҳамда Ўзбекистон Республикасининг Биринчи Президенти Ислом Каримов хотирасига бағишланган тадбир бўлиб ўтди.\nТадбирни меҳрибонлик уйи директори Дилбар Сувонова очиб, бугунги кунда ҳукуматимиз томонидан ёшларнинг замон талаблари асосида таълим-тарбия олишида кенг қамровли ислоҳотлар олиб борилаётганлиги ҳақида тўхталиб ўтди. Байрамона ташкил этилган мазкур тадбирда вилоят ҳокими Эркинжон Турдимов сўзга чиқиб, баркамол авлодни ҳам маънан, ҳам жисмонан ҳамда ватанпарварлик руҳида тарбиялашда таълим муассасаларининг ўрни катта эканлиги, бу борада воҳамизда ҳам ибратли ишлар олиб борилаётганлиги ҳақида атрофлича тўхталиб ўтди. Нотиқ сўзи давомида мамлакатимиз мустақилликка эришиб, ривожланган давлатлар қаторидан ўрин олишида давлатимизнинг Биринчи Президенти Ислом Каримовнинг юксак хизматлари тўғрисида ҳам йиғилганларга сўзлаб берди.\nБайрам тадбири давомида вилоятимиз раҳбари 2017-2018 ўқув йилида биринчи синфга қадам қўйган 20 нафар ўғил-қизга барча ўқув қуроллари жамланган Президент совғасини топшириб, улар билан дилдан суҳбат қурди.\nОлдинги Мактаб ярмаркалари қандай ўтказилди?\nКейинги Ёшлар ташаббуси


Янги тизим – омонатчилар хизматида | Bank.uz\nЯнги тизим – омонатчилар хизматида\nБугунги жадал ривожланиш даври ҳар бир соҳада изланишни, янги-янги лойиҳаларни амалиётга татбиқ этишни талаб қилмоқда. Шундан келиб чиқиб, мамлакатимиздаги йирик молия муассасаларидан бири – “Туронбанк” акциядорлик тижорат банки мутахассислари яқинда республикамизда биринчилар қатори омонатчилар учун “Биометрик идентификациялаш” тизимини ишга туширди.\n«Фуқароларнинг банклардаги омонатларини ҳимоялаш кафолатлари тўғрисида»ги Ўзбекистон республикаси Қонуни ҳамда Президентимизнинг 2012 йил 21 мартдаги “Замонавий ахборот-коммуникация технологияларини янада жорий этиш ва ривожлнтириш чора-тадбирлари тўғрисида”ги қарори асосида ишлаб чиқилган ушбу хизмат турининг афзал жиҳатлари талайгина. Масалан, у билан, аввало, мижозларга омонатлар бўйича жараён уларнинг иштирокисиз амалга оширилмаслиги юз фоиз кафолатланади.\nШунингдек ушбу тизим орқали банк омонатчилари ўрнатилган қўшимча монитор орқали ўз омонат ҳисобварақлари бўйича бажарилаётган амалиётни реал вақт режимида назорат қилиш имкониятига эга бўладилар.\n«Биометрик идентификациялаш» тизимида омонатчиларни рўйхатга олиш «АРМ депозит» дастури ёрдамида мижознинг паспорт маълумотлари ҳамда омонатга қабул қилинаётган пул миқдори киритилиши орқали амалга оширилади.\nМахсус мониторда эса кирим қилинаётган омонат суммаси рақам ва сўзларда акс этади. Шундан сўнг дастур омонатчининг бармоқ излари намунасини олиш учун махсус қурилмага уларни қўйишни сўрайди. Бунда, омонатчининг хоҳишига кўра, исталган бармоқ изи рўйхатдан ўтказилиши мумкин.\nОлинган намуналар компьютер бўлимида жойлашган серверда сақланади. «АРМ депозит» дастурига бармоқ излари тасдиқланганлиги юзасидан хабар келгач эса омонат ҳисобварағи автоматик тарзда очилиб, пул маблағлари кирим қилинади.\nОмонат бўйича кирим ва чиқим ҳаракатлари бажарилганда, дастур томонидан мониторда операцияларни тасдиқлаш учун омонатчининг бармоқ изларини идентификациялаш талаб этилади. Омонатчи кирим ва чиқим суммалари тўғрилигини кўриб, бармоқ излари билан чиқим ёки кирим операцияларини тасдиқлаганидан сўнг ҳужжатлар автоматик тарзда касса компьютерида кўринади. Шундан кейин омонат кассаси ходимлари дастурда шаклланган кирим ёки чиқим ордерларини принтерда чиқаради.\nАгар омонатчининг ўрнига бошқа шахс операцияни бажармоқчи бўлса, тизим бунга йўл қўймайди.\n“Туронбанк”да, шунингдек, «АРМ Ретэйл» дастури жорий қилиндики, натижада омонатлар бўйича расмийлаштириладиган барча ҳужжат, хусусан, омонат дафтарчаларини автоматик тарзда чоп этиш имконияти яратилди. Бу билан омонат амалиётларини бажариш муддати сезиларли даражада қисқарди.\nМаълумот учун айтиб ўтиш жоизки, айни пайтда 1 миллиондан зиёд жисмоний ва 20 мингдан ортиқ юридик шахсларга, шу жумладан, 100 мингдан кўпроқ омонатчига хизмат кўрсатаётган “Туронбанк” акциядорлик тижорат банки “SWIFT”, “Thomson Reuters” сингари халқаро ташкилотлар ҳамда “VISA” халқаро тўлов тизимининг аъзоси ҳисобланади. Молия муассасасининг самарали фаолияти халқаро рейтинг агентликлари томонидан бир неча бор юқори баҳоланган.\nБанкда ишга туширилган янги тизим эса келгусида унинг фаолияти янада самарали ва барқарор бўлишига хизмат қилади, албатта.\n“Туронбанк” акциядорлик тижорат банки


20:06 24.11.2017 Ҳавола олиш\nЯқинда Ўзбекистон Профессионал футбол лигаси Ижроия Қўмитаси олий лига мусобақаси келаси мавсумдан бошлаб “Ўзбекистон Суперлигаси”, биринчи лига эса “Ўзбекистон ПРО-лигаси” деб номланиши борасида қарор қабул қилганди\nТОШКЕНТ, 24 ноя — Sputnik. Ўзбек футболи ишқибозларига Ўзбекистон Футбол федерацияси, келаси йилдан ташкил этиладиган Супер лига ва Про-лигалар учун логотиплар яратиш танловида қатнашиш таклиф этилмоқда.\n“Агарда сиз бу тарихнинг бир бўлаги бўлишни ва футболимиз ривожига ўз ҳиссангизни қўшишни истасангиз, бундай имкониятни қўлдан бой берманг. Шу йилнинг 1 декабридан бошланадиган танловда сиз ўз вариантларингизни тақдим этиб, қимматбаҳо совринлар ютиб олишингиз ва албатта футболимиз тарихига киришингиз мумкин”, — дейилади ЎФФ хабарида.\nЭслатиб ўтамиз, яқинда Ўзбекистон Профессионал футбол лигаси Ижроия Қўмитаси олий лига мусобақаси келаси мавсумдан бошлаб “Ўзбекистон Суперлигаси”, биринчи лига эса “Ўзбекистон ПРО-лигаси” деб номланиши борасида қарор қабул қилганди.


Коронавирус билан курашиш учун қанча пул керак? | Qalampir.uz\nКоронавирус билан курашиш учун қанча пул керак?\nОлам\t06 Февраль 16:39 5272\nЯнги 2019-nCоV коронавируси келтириб чиқарадиган пневмониянинг янги турига қарши курашиш учун керак бўлган маблағни Жаҳон соғлиқни сақлаш ташкилоти (ЖССТ) маълум қилди. Бу ҳақда 6 февраль куни ташкилот расмий сайтида хабар берилди.\nЖССТ маълумотларига кўра, келгуси ойларда коронавирус инфекциясининг янада кенг тарқалишига қарши курашиш ва заиф соғлиқни сақлаш тизимига эга давлатларни ҳимоя қилиш учун камида 675 миллион АҚШ доллари сарфланиши керак.\n"Менинг энг катта ташвишим шуки, бугунги кунда вирус юқтирган одамларни аниқлаш тизими бўлмаган давлатлар мавжуд", дейди Жаҳон соғлиқни сақлаш ташкилоти бош директори Тедрос Адҳаном.\nШунингдек, у соғлиқни сақлаш тизими заиф бўлган давлатлар коронавирус инфекцияси билан касалланган беморларни аниқлаш, ташхислаш ва уларга ёрдам кўрсатишда шошилинч ёрдамга муҳтож эканлигини таъкидлади.\nЭслатиб ўтамиз, Вирус билан касалланганлар сони 565 нафарга етди. Уларнинг фақатгина икки нафари Хитойдан ташқарида ҳалок бўлган.\nШунингдек дунё ўйича коронавирус билан касалланганлар сони 28 276 нафарга етган.\n24 Сентябрь 11:27 152598\n24 Сентябрь 15:09 46249\n25 Сентябрь 18:04 43911\n24 Сентябрь 16:54 24700\n24 Сентябрь 18:04 23177


Самарқандда 2 қишлоқ аҳолиси ўртасида оммавий муштлашув юз берди - XABAR.INFO\nСамарқандда 2 қишлоқ аҳолиси ўртасида оммавий муштлашув юз берди\nPosted on 28.04.2021 28.04.2021 Author Admin\nСамарқанд вилояти Пастдарғом туманидаги Ровот ва Боғонли қишлоқларида яшовчи фуқаролар ўртасида юзага келган муштлашув оқибатида 15 киши жароҳат олди, деб хабар беради Тергов департаменти.\nМаълум қилинишича, 25 апрель куни соат 19:00 ларда 51 ёшли М.Баҳодир исмли фуқаро Lacetti русумли автомашинасини Ровот—Боғонали қишлоғи йўналиши бўйлаб бошқариб кетаётганида, унинг ортидан келаётган Lacetti ичидаги йигитлар (ҳайдовчи 22 ёшли А.Миржалол ва унинг йўловчилари 36 ёшли Р.Урал, 24 ёшли А.Талат, 18 ёшли А.Фирдавс) эркакни ҳақорат қилган.\nЙигитлар ҳайдовчи М.Баҳодирга машинани нотўғри бошқариб, уларнинг автомобилини қисиб юборганини айтган. Юзага келган тортишув оқибатида Ровот ва Боғонали қишлоғида яшовчи жами 17 нафар фуқаро ўртасида жанжал келиб чиқиб, бир-бирларини уриб дўппослаган.\nОлиб борилган терговга қадар текширув ҳаракатлари давомида ушбу жанжалда фаол иштирок этган 17 нафар фуқародан 15 нафари турли кўринишдаги тан жароҳатлари олгани, улардан 3 нафари аёл киши экани аниқланган.\nМазкур ҳолат юзасидан Пастдарғом тумани ИИБ ҳузуридаги Тергов бўлими томонидан Жиноят кодексининг 277-моддаси 3-қисми «г» банди (безорилик) билан жиноят иши қўзғатилган. Ҳозирда тергов давом этмоқда.\n«Сенга этик кийиб ол дейилганди-ку». Шавкат Мирзиёев…\nЯпонияда қор бўрони сабаб 140 га яқин машина…\nЕвропа аҳолиси мусулмонлардан бир умр қарздор!\nОЛДИНГИ СAХИФAБоғча тарбиячилари ва мактаб ўқитувчиларини эмлаш бошланди\nКЕЙИНГИ СAХИФAЕЧЛ. Бугун ярим финалда катта “бойлар” тўқнашади


Россияда беҳи истеъмоли тобора оммавийлашиб, импортни рағбатлантирмоқда • EastFruit\nБош саҳифа › Янгиликлар › Россияда беҳи истеъмоли тобора оммавийлашиб, импортни рағбатлантирмоқда\nРоссияда беҳи истеъмоли тобора оммавийлашиб, импортни рағбатлантирмоқда\nМуаллиф: EastFruit 28 Yan 22 27 Yan 22 068\nEastFruit таҳлилчилари Россияда беҳига талаб ўсиши тенденцияси давом этаётганига эътибор қаратишмоқда. Шубҳасиз, бу истеъмолчиларнинг соғлом овқатланишга бўлган қизиқиши ортиб бораётгани билан боғлиқ бўлиб, қадим замонлардан бери беҳи нафақат фойдали, балки шифобахш мева ҳам ҳисобланади.\n2021 йили Россияга беҳи импорти бирданига 36 фоизга ошиб, 2020 йилги тенденцияни давом эттирди. Туркия Россия бозорига беҳининг асосий етказиб берувчисилигича қолмоқда ва унинг улуши жами етказиб беришнинг 80%дан ортиғини ташкил этади. Йил давомида Туркия Россияга беҳи экспортини 60 фоиздан ортиқроқ оширишга муваффақ бўлди. Озарбайжон иккинчи ўринда қолди, бироқ, бу мамлакатдан Россия Федерациясига беҳи етказиб бериш 2021 йилда камайди. Ўзбекистондан эса Россияга беҳи экспорти 2020 йилга нисбатан 20 фоиз ошган.\nРоссияда беҳининг чакана нархлари кенг диапазонда ўзгариб турибди – 1 кг учун 100 дан 300 рублгача ёки ундан кўпроқ (1 кг учун 1,3-3,8 доллар)дир. Шу билан бирга, савдода Россияда етиштирилган беҳи ҳам кам эмас ва у импорт маҳсулотидан кўра анча арзон сотилмоқда. Россиянинг жанубий вилоятларидаги фермерлар беҳини 40 рубл/кг (1 кг учун 0,50 доллар)дан бошланадиган улгуржи нархларда таклиф қилишяпти. Шу билан бирга, беҳи етиштиришни кўпчилик олма етиштиришдан ҳам даромадлироқ деб билади. Бироқ, ҳозиргача Россия чакана савдосида айнан Туркия беҳиси етакчилик қилмоқда.\nШунингдек ўқинг: Бу йил Россия ва Беларусь истеъмолчилари ҳар икки мамлакатнинг ЕИ мева-сабзавот бозоридан ўз-ўзини изоляциялаши туфайли миллиардлаб доллар тўлайди\nДарвоқе, Туркия йилига 20 минг тоннага яқин беҳини ташқи бозорга етказиб беради ва унинг экспорти бўйича жаҳонда биринчи ўринда туради. Яна энг йирик беҳи экспортёрлари қаторига Голландия, Испания, Греция, Озарбайжон, Сурия, Германия, Франция ва Чили ҳам киради. Ўзбекистон эса беҳи экспорт қилувчи давлатлар ўнталигига кирмоқда. Сўнгги йилларда Сербияда ҳам ушбу турдаги мевани етиштириш ва экспорт қилиш фаол тус олмоқда.\nУкраина ва Молдовада беҳига талабнинг ўсиши сўнгги йилларда кўплаб боғбонларни ушбу мевага эътибор қаратишга ундади. Шу боис, яқин келажакда мазкур мамлакатларда ҳам беҳи етказиб бериш ҳажми ошиши кутилмоқда.


ИнтерФУТБОЛ :: Бундеслига футболчилари тўлайдиган жарима пули нималарга ишлатилади?\nБундеслига футболчилари тўлайдиган жарима пули нималарга ишлатилади?\n«РБ Лейпциг» бош мураббийи Ральф Рангник жамоадаги ишини тугатишига бир йил вақт қолганида («қизил буқалар» кейинги мавсум Юлиан Нагельсман бошқарувида ўйнашади), зерикарли туюладиган ички жарималар тизимига маълум даражада ранг-баранглик олиб киришни лозим топди.\nНемис мутахассиси бу масалада «Омад чархпалаги» аталмиш ўзига хос «ўйин» ташкил этди. Эндиликда маш-ғулотларга кеч қоладиган ёки ички қоидаларни бузадиган футболчиларга қандай жазо белгиланишини айнан «Омад чархпалаги» аниқлаб беради.\n«Ўйин» жуда содда: айбдор футболчи чархпалак мисоли юмалоқ қурилмани айлантиради, махсус кўрсаткич қайси секторда тўхтатишига қараб, унга олдиндан ёзиб қўйилган жазо тури қўлланилади. Дейлик, футболчи клуб дўконида 3 соат ишлаш (албатта, ҳақ олмайди)га маҳкум этилиши мумкин.\nРангник Bild нашри мухбирлари билан суҳбатда нега ғалати тизим ишлаб чиққанини оддий изоҳлади: «Очиғи, стандарт моддий жарималар тобора камроқ самара бермоқда. Янги ғояни ёрдамчим Жесси Марш билан бирга ўйлаб топдик. Моддий жарималар ниманидир ўзгартирмаяптими, футболчиларга таъсири кучли бошқача чора излаш керак.\nМисол учун, уларда бўш вақт кам, демак, тартибни бузганларга шу томондан жазо белгилаш натижа бериши мумкин». Хуллас, Рангник ғояси асосида ишлаб чиқилган «Омад чархпалаги»да 12та жазо тури мавжуд:\n1. Тўпларни дамлаш, уларни майдонга олиб тушиш, машғулотлардан сўнг тозалаб қўйиш - ҳафта давомида кунига 30 дақиқа.\n2. Академия тизимидаги болалар жамоалари билан машғулот ўташ - жами 4 соат.\n3. Сайёҳларга гид сифатида хизмат кўрсатиш (стадион бўйлаб сайр қилдириш) - жами 1 соат.\n4. Мукофот - ҳеч қандай жазо йўқ.\n5. Машғулотлар майдони чимини назорат қилиш - ҳафта давомида 4-6 соат.\n6. Машғулотда балет либосида қатнашиш - жами 90 дақиқа.\n7. Машғулотлардан олдин ичимликларни аралаштириш, идишларга сув тўлдириш - ҳафта давомида кунига 20 дақиқа.\n8. Клуб дўконида ёрдамчи сифатида ишлаш - жами 3 соат.\n9. Клуб кафесида таом ташиш, столларни тозалаш - кун давомида 30 дақиқа.\n10. Футболкаларни ювиш ва ифлос бутсаларни тозалашга ёрдамлашиш - кун давомида 30 дақиқа.\n11. Сафар ўйинларидан олдин клуб автобусига сумкаларни ортишга кўмаклашиш - жами чамаси 1,5 соат.\n12. «РБ Лейпциг» тизимидаги барча ходимлар (60 нафар)га кичик совғалар улашиш.\nҲа, моддий жарима кўп пул топадиган футболчиларга кор қилмаётган экан, шундай қизиқарли методикани синаб кўриш ноўрин бўлсама керак. Қизиқ, Бундеслиганинг бошқа клубларида жарималар тизими қандай? Айбдор футболчилар тўлаган пул қаерга кетади?\n«Бавария». Ни-ко Ковач жамоада барча жарималарни бекор қилди. Тўғри, баъзи чекловлар бор: кийиниш хонаси ва умумий овқатланиш пайти қўл телефонидан фойдаланиш мумкин эмас. «Инстаграмм» тармоғидаги селфиларга қарасак, футболчилар бу чекловни назарга олишмаган, чоғи.\nГерманиянинг айрим нашрларида хабар берилишича эса, Ковач ушбу тақиқни ҳам бекор қилган. Умуман, клубда охирги вақтларга қадар жарималар ғазнасига Филипп Лам жавоб берган. Кичик қои-дабузарлик (дейлик, машғулотларга кечикиш) учун қандай чора қўллашни эса, футболчиларнинг ўзлари махсус кенгашда ҳал этишарди.\nЖарима жам-ғармасида тўпланган маблағ жамоавий тадбирлар учун сарфланган. Қизиқ факт шуки, «Бавария» тарихидаги энг катта жаримани айнан Филипп Лам тўлаган. У раҳбарият рухсатисиз Suddeutschen Zeitung нашрига интервью бергани оқибатида 50000 еврога тушганди.\n«Боруссия» (Дортмунд). Дорт-мунд жамоасидаги жарималар миқдори жуда баланд, боз устига, сумма доимий равишда оширилмоқда. Йиғилган маблағ қандай сарфланиши эса маълум эмас. Мисол учун айтсак, жамоанинг собиқ ҳужумчиси Пьер-Эмерик Обамеянг инжиқлигию, машғулотларни ўтказиб юборгани учун нақ 100 минг евро миқдорида жарима тўлаганди.\n«Боруссия» (Менхенгладбах). Жамоада ким нима учун жарима тўлашини ёлғиз Тони Янчке ҳал қилади. Гладбахликлар йиғилган пулни асосан хайрия тадбирларига йўналтиришади, шунингдек, клуб доирасида махсус тантаналар харажати ҳам шундан қопланиши мумкин.\n«БМ» тарихидаги энг йирик жарима миқдори - 50 минг евро. Клуб раҳбарияти 2010 йили Рауль Бобадильяни 5та ўйинга дисквалификация қилишдан ташқари, бечорани шунча моддий жарима билан ҳам «сийлаганди».\n«Шальке». Гельзенкирхендаги ҳолат «Лейпциг»да татбиқ этилган тизимга ўхшайди. Яъни ички тартибни бузган футболчилар бўш вақтларини жамоат ишларига сарфлашга мажбур бўладилар. Яъни «жазо» муддатини клуб дўкони, ижтимоий ёки хайрия муассасаларида ўташади. Бордию, футболчи қоидани жиддийроқ равишда бузган бўлса, унда моддий жаримага йўлиқиши мумкин.\n«Шальке»да шунингдек, ёзилмаган қонун бор: жарима белгилашда футболчининг маоши миқдорига қаралади. Қисқаси, катта маош олувчилар нисбатан кўпроқ тўлашади. Жамоа тарихидаги энг йирик жарима Рафинья чекига тушган. Бразилияликдан қанча «тортиб» олишганини тасаввур қилиш ҳам қийин - 700 минг евро!\nГап шундаки, Рафинья бир сафар Австрияда ташкиллаштирилган клуб йиғинига бормай, Парижга йўл олган - терма жамоаси ихтиёрига. Хуллас, тегишли рухсат олишни унутган ҳимоячи мисли кўрилмаган моддий зарарга мубтало бўлганди.\n«Хоффенхайм». Зинсхайм клубининг жарималар тизими ҳақида айтарли маълумот йўқ. Фақат бу борадаги рекорд аниқ - 30000 евро. Сенегаллик ҳужумчи Демба Ба 2011 йили клубдан кетиш илинжида жанжал кўтарган ва ҳаттоки, машғулотлар йиғинида қатнашишдан бош тортганди. Оқибатда, 30 минг евродан айрилишига тўғри келди.\n«Майнц». Жамоада жарималар рўйхатини бош мураббий Сандро Шварц тасдиқлаган. Жамғармага алоҳида масъул ҳам тайинланган - ҳимоячи Штефан Белль. Маблағ клубнинг сафар ўйинларига бориши учун ишлатилади.\n«Вердер». Бременда ҳам бошқача йўл танланган ва буни олқишлаш керак. Хуллас, жарималар жамғармаси мавсум якунида клуб ходимлари - фаррошлар, нозирлар ва сотувчиларга мукофот тариқасида бўлиб берилади. Бунда қанча йиғилиши мутлақо аҳамиятсиз. Яъни 100 евро тушадими ёки 100 минг евро - барчаси ходимларга насиб этади.\n«Ганновер». Футболчи ошхонага кечикдими, дарҳол жаримага йўлиқади. Ҳа, Ганноверда энг майда қоидабузарликлар ҳам эътиборга олинади. Дейлик, мавсум давомида 2 бора қизил карточка олган ўйинчи камида 10000 евро йўқотади. Тўғри, жамғарма тўлиқ хайрли ишларга сарфланади.\nАниқроғи, мавсум тугагач, йиғилган пул Роберт Энке номидаги жамғарма ҳисоб рақамига ўтказиб берилади. Марҳум дарвозабоннинг беваси томонидан тузилган ушбу жам-ғарма руҳий танглик ҳолатига тушиб қолган одамларга амалий ёрдам кўрсатиш билан шуғулланади. «Робертни қутқариш энди қўлимиздан келмайди. Сени эса қутқара оламиз ҳали» - бу Тереза Энке хонимнинг реклама шиори.\n«Айнтрахт». Франкфуртликлар бу борада қандай тизимни йўлга қў-йишгани ҳақида аниқ маълумот йўқ. Лекин Адди Хюттер ёки Фреди Бобичга нимадир ёқмаса, улар айбдор футболчини «насиба»сиз қолдирмасликлари аниқ. Мисол учун, «Вер-дер»га қарши ўйинда Гебре Селассие юзига урган Йетро Виллемс 5 сонли рақамда жарима тўлади.\n«Герта». Берлин жамоаси вакиллари дарвозабон Томас Крафт билан мулойимроқ муомала қилишлари шарт. Чунончи, жарималар тизими айнан унинг назорати остида. Жаримага йўлиқишнинг сабаблари эса жуда кўп: жамоавий тадбирларда қўл телефонидан фойдаланиш, нотўғри кийиниш, кечикиш.\nШунингдек, кийиниш хонасида жанжаллашиш мумкин эмас. Бордию, ёш футболчи каттароқ жамоадошига ҳурматсиз муносабатда бўлса, унда бинойидек моддий зарар кўради. Мисол учун, бутун жамоа тушлиги ёки сафар харажатини тўлиқ кўтаришига тўғри келади.\n«Фортуна». Дюссельдорф жамоасида қайси «ҳунар»га қанча жарима солиниши раҳбарият томонидан расман тасдиқлаб қўйилган. Йиғилган пул эса жамоа эҳтиёжига ишлатилади. Дейлик, барча футболчилар бирга сайрга чиқишлари ёхуд ресторанда тамадди қилишлари мумкин.\nҚизиқарли факт: мураббийларга белгиланган жарима тарифи икки ҳисса баланд. Ўтган мавсум Фридхельм Функель ўйиндан олдинги умумий йиғилишда телефон орқали гаплашгани учун сал бошқача жазога маҳкум этилди - трибунада фанатлар билан бирга ўтирди.\n«Вольфсбург». Бош мураббий Бруно Лаббадия моддий тўловларга қўшимча тарзда тушлик ёки кечки овқатланишдан сўнг ошхонани тартибга келтириш қоидасини жорий этган. Қисқаси, қоидани бузган футболчи жарима тўлаш баробарида ошхонада клуб ходимларига кўмаклашади.\n«Штутгарт». Машғулотга кечикдингми, марҳамат, тўлаб қўй. Жам-ғармага голкипер Йенс Грааль масъул. Йиғилган маблағ умумий тадбирларга йўналтирилади. Мисол учун, ўтган мавсум якунида жамоа собиқ бош мураббий Ханнес Вольф раҳбарлигида Ибицада дам олди.


06.06.18-ҲИСОБОТ – Huquqbon\n2-БЮЛЛЕТЕНЛАР, ҲУҚУҚБОНЛАРНИ ТАЪҚИБ ҚИЛИШ\nIyun 18, 2006 Dekabr 24, 2017 huquqbon\nЖиззах вилоят бўлимининг\nгрант бўйича ўтказаётган\nМУШУК – СИЧҚОН ЎЙИНИНИИНГ ЖИЗЗАХЧА УСУЛИ\n(ёхуд, Жиззах шаҳар ИИБ бошлиғи подполковник Э.Ҳусанов, шаҳар ИИБнинг тергов бўлими бошлиғи майор Б.Муртозов ва терговчи капитан Г.Бозоровларнинг инсонларнинг ҳақ–ҳуқуқлари ва қонунларни паймол қилишдаги найранглари ҳақида)\nЖиззахда бўлиб ўтаётган бу воқеага нима учун батафсил тўхталганимизнинг асосий сабабини ўқиб чиққанингиздан кейин биласиз деган умиддамиз (Б.Ҳамро).\nБу жараёнлар нимадан бошлангани, яъни бўлиб ўтган воқеанинг қисқача тафсилоти: «2006 йил 11-февраль куни, соат 12-00 лар атрофида «Юнус Ражабий» номли Жиззах вилоят Драмма театри ёнида, ишсиз юрган йигитлар ва «Сайилжойи» лицей мактабининг ўқувчилари ўртасида жанжал бўлиб ўтади. Жанжалда 70 га яқин ёшлар қатнашади»\nВоқеа жойига етиб келган милиция ходимлари муштлашувга дахлдор деб гумон қилинган йигитларни «Заргарлик» маҳаллаcида жойлашган 2-сонли Жиззах шаҳар ИИБга олиб борадилар. Олиб кетилган йигитлар орасида Ўзбекистон Инсон Ҳуқуқлари Мустақил ташкилоти Жиззах вилоят бўлими аъзоси Ўткир Пардаев ҳам бор эди. Терговчилар унга «Муштлашув пайтида, сен жабрланувчи Жабборов Элдор кўкрагига қаттиқ тепиб, унга қастдан ўртача оғир шикаст етказгансан» дея даъво билан чиқадилар. Қилмаган айбини бўйнига қўйиш учун «Заргарлик» маҳалласидаги 2-сонли Жиззах шаҳар ИИБ бошлиғи подполковник Саъдулла Мелибоев адвокатсиз терговни бошлаб, Ўткир Пардаевни қийноққа сола бошлаган. Подполковник сўроқ пайтидаги ҳар гапида, «Э.Жабборовни мен урганман» деб ёзиб берасан, деб бақиради. Унинг ва қўл остдаги миршабларларнинг қийноқлари оқибатида Пардаев бир неча марта хушини йўқотади. Ўткирнинг «Мен бу ерга тасодифан келиб қолган бўлсам, қолаверса ёшлигимдан суяк оқмаси касалига чалинганман, яқинда оёғимдан операция қилинганман. Қандай қилиб Элдорни кўкрагига тепишим мумкин?» деган гаплари инобатга олинмайди.\nШундан сўнг қийноқлар шаҳар Ички Ишлар Бўлимида давом этади. Қийноқ эстафетасини энди Жиззах шаҳар ИИБ нинг тергов бўлими бошлиғи Бахтиёр Муртозов бошчилигида Шерматов ўз қўлига олганди. У подполковник Саъдулла Мелибоевдан ҳам ёмон чиқиб қолди. Икки гапнинг бирида қўлидаги отверкасини ўйнатиб «Агар айбингни бўйнинга олмасанг мана бу отверка билан орқа тешигинга тиқиб, қизил ичагингни суғуриб оламан» дея Ўткирнинг баданининг елка кисмига шикаст етказади (бу ҳақда экспертиза хулосаси бор).\n28 соат мобайнида ИИБда хибсда сақланган Ўткир Пардаевни уйидагилар кафилликка олиб, 12-феврал куни олиб кетадилар. Милиция ходимлари Ўткирни жиноий жавобгарликка тортишга астойдил бел боғлаганини кўрган Мустақил Инсон Ҳуқуқлари Ташкилотининг вилоят бўлими раиси Ўктам Пардев 14-феврал куни бўлган воқеа ҳақида, Жиззах вилоят прокурорига, Миллий Хавфсизлик Хизмати бошқармасига, Жиззах вилоят ИИБ бошлиғи Ж.Оқбоевга, Жиззах шаҳар прокурори Т.Сагатовга ва вилоят ҳокими У.Ёмонқуловга шикоят ёзиб киргизади ва қуйидагиларга уларнинг эътиборини қаратади.\nМилиция ходимлари томонидан қаттиқ қийноқка солинган Ўткир Пардаевни суд тиббиёт экспертиза текширувидан ўтказиш ва милиция ходимларининг килмишларига бахо бериш;\nШаҳар ички ишлар бўлимига олиб борилган болалардан фақат Ўткир Пардаев қийноққа солингани;\nЖабборов Элдорни тэквандо усулини пухта эгаллаган Марат Есимов тепганлигини айбдор бўйнига олиб турса ҳам, терговчи негадир уни сўроқ килмай уйига жавоб бериб юборгани;\nТерговчи Б.Муртозов жабрланувчи Жабборов Элдор билан гаплашмай туриб, унинг онасидан, «Ўғлимни Пардаев Ўткир урган» деб тилхат ёздириб олганидан мақсади;\nТерговчи Г.Бозоров Руслан исмли фуқарони сохта гувоҳ сифатида Ўткир Пардаевга қарши қўйганлигини қандай баҳолаш кераклиги;\nНавбатчи капитан Рўзимурод «Укангиз билан учрашишни шаҳар ИИБ бошлиғи полковник Э.Ҳусанов ман қилди» деб учрашишга рухсат бермагани.\nМана орадан 4 ой вақт ўтди. Ўктам Пардаевнинг юқори идораларга ёзган шикоятларига эътибор берилмади. Фақат, Жиззах вилоят МХХ бошқармаси бошлиғи томонидан ёзилган шикоятни, вилоят прокуратурасига юборганлиги тўғрисида икки энлик жавоб хат олинди, холос.\n2006 йил 5 июнь куни Жиззах шаҳар ИИБ Т.К.К.Б. бўлинмаси бошлиғи, капитан Г.Бозоров, терговчи Шерматовлар, тергов қилинган салкам 30 нафар болалардан фақат икки нафарини ажратиб олиб, аcоcий айбдор Есимов Марат Калбаевичга қўшиб, Параев Ўткир Пўлатовични ҳам Ўз.Р. ЖКнинг 105–моддаси 2 қисми «и» банди билан айбланииб ва жиноий иш хулосасини тасдиқлатиш учун Жиззах шаҳар прокурори Т.Сагатов эътиборига ҳавола этди. Т.Сагатов аблов хулосасини 5 июнь куни тасдиқлади.\nЭнг қизиғи, шаҳар прокурори ишни судга оширилмасдан олдин бўлиб ўтган воқеалар жараёнидан ҳамма хайрон? Яъни, бу ишга шаҳар ИИБ бошлиғи Эркин Ҳусановдан тортиб вилоят Ички Ишлар Бошқармаси бошлиғи Окбоевгача «айбланаётган» Ўткир Пардаевдан «Жиноятни бўйнимга оламан» деб имзо қўйдириб олишларига қаттиқ ҳаракат қкилганлигидир.\nХулласи, Ўктам Пардаев ва унинг укаси Ўткир Пардаевлар билан вилоят ҳуқуқ–тартибот органларининг катта кичик раҳбарлари, терговчилар ва уларнинг рахбарлари ўртасида МУШУК–СИЧҚОН ЎЙИНи бўлиб ўтди. Бу ЎЙИН, орган ходимлари учун натижасиз тугаганлиги сабабли, улар охирги чора, тўғридан тўғри тўҳмат қилиш ва қандай бўлмасин Ўткир Пардаевни жиноий жавобгарликка тортиш йўлини қидирдилар ҳамда бунга эришдилар ҳам.\nҚуйида, ҳуқуқ ҳимоячиси Ўктам Пардаев ҳамда ҳуқуқ–тартибот органлари раҳбарлари ўртасида бўлиб ўтган мушук-сичқон ЎЙИНи ҳақида батафсилроқ тўхталамиз.\n2006 йил 11 февралдан бошлаб шаҳар ИИБ тергов бўлимига Ўктам Пардаевни укаси Ўткир билан тинимсиз чақиришлар авж олди. Уларни эртадан кечгача сабабсиз кутдириб қўйишарди. Ўктам Пардаев терговчи Ғ.Бозоровга, “Укамни нега олдин адвокатсиз сўроқ килидиларинг, кийнадиларинг? Айибсиз бўлса ҳам нега айнан уни айбдор қилаяпсизлар?» деган саволлари жавобсиз қолди.\nАна шундай кунларнинг бирида жабрланувчининг акаси Жабборов Ваҳоб терговчини кабинетига бемалол кириб келди-да, Ўктам Пардаевга қараб: “Сен аблаҳ ҳуқуқ ҳимоячисимисан ёки жиноятчиларнинг хомийсимисан? Ҳали сен терговчиларга гап қайтариб маҳмадоналик қилганинг учун жавоб берасан” – деб ўшқира кетди. Шунда терговчи Ғ.Бозоров кулиб қўя қолди.\nСўкинишни бас қилган Жабборов Ваҳоб деразадан стадионга қараб, “Ғофуржон, дўстим, стадионни ўт босиб кетибди-я, уни Эркин акамга айтаман” (шаҳар ИИБ бошлиғи Э.Ҳусанов назарда тутилмоқда) деди–да, кабинетидан чиқар экан, Ўктам Пардаевга ўқрайиб: “Сен аблаҳ билан кейин гаплашаман”-деб дўқ урди.\nЎктам Пардаев терговчига бу бўлиб ўтган воқеа ҳақида дарҳол акт тузиб, жиноят ишига киритишини сўради. Аммо терговчи бу ишни қилмади.;\nОрадан анча вақт ўтиб Ўктам Пардаев жабрланувчининг акаси Ваҳоб Жабборовнинг талаби билан учрашди (сўхбат диктофонга ёзиб олинган). В.Жабборов Ўктамга: «Мен укамни Республика Микрохирургия клиникасига ётқизаман, ҳужжатларнинг ҳаммаси тайёр. Ўшанда кўрасан менинг кимлигимни» деб дўқ–пўписа қилишни бошлади. Кейин “Агар бир ярим миллион сўм берсанг уканг қамалмайди. Мен ҳокимдан тортиб налогигача, терговчи-ю, унинг бошлиқларигача, бари билан бемалол гаплаша оламан» деб писанда қилган;\n2006 йил май ойини ўрталарида Ўктам Пардаев терговчи Ғ.Бозоров билан вилоят ИИБнинг тергов бўлими бошлиғи подполковник Низом ака ҳузурида бўлишади. Ўктам Пардаев Низом акага: «Укам жабрланувчи Жабборов Элдорни тепмаган, чунки у яқинда оёғидан операция бўлиб касалхонада ётиб чиққан» деган гапларни айтади. Шунда Низом ака «Бу иш судга чиқса ҳам хеч нима бўлмайди, зўр келса жарима бўлади, ҳеч ким қамалмайди» деган жавобни беради.\n2006 йил май ойининг охирларида вилоят ИИБнинг тергов бўлими бошлиғи Низом ака Ўктам Пардаевни ва Ўткир билан бирга айбланаётган Марат Есимовни вилоят ИИБ бошлиғи Оқбоев ҳузурига олиб боради. Вилоят Ички Ишлар Бошқармаси бошлиғи Ж.Оқбоев «Нима гап?» деган саволига Низом ака: «Ўткир Пардаев айбини бўйнига олишдан бош тортаяпти, имзо қўймаяпти» деб жавоб қайтаради. Шунда Ж.Оқбоев Ўктам Пардаевга қараб: «Нега укангиз “мен урдим” дея тайёр аризага қўл қўйишга рози бўлмаяпти, ахир ярашув бўлаяпти-ку, эртага укангиз судланса, нима бўлади?» деган гапни айтади. Ўктам Пардаев бунга рози бўлмайди.\n2006 йил 22 май куни соат 19.00 лар атрофида Жиззах шаҳар ИИБ бошлиғи подполковник Э.Ҳусанов Ўктам Пардаевнинг уйига шахсан ўзи Ўткир Пардаевга қўнғироқ қилиб: «Менинг ходимларим уйларинга боради. жиноятни бўйнимга оламан деб имзо қўй, иш сен томонга ҳал бўлаяпти» деб тайинлайди.\nЎша куни кечаси соат 22.30 ларда Х.Олимжон номли маҳалла участка нозири капитан Ойбек «Жигули» машинада Ўктамларникига боради. Машинада шаҳар ИИБ. тергов бўлими бошлиғи майор Бахтиёр Муртозов ҳам бор эди. Участка нозири Ойбек: «Эрталабдан бери Ўктамни излаб юрибмиз, келса зудлик билан Э.Ҳусановга қўнғироқ қилсин» -деб тайинлайди.\nТерговчиларнинг пайтавасига қурт тушган эди. 28 май куни эрталаб соат 9-00 лар атрофида участка нозири Ойбек, терговчи Ғофур Бозоров, тергов бўлими бошлиғи Бахтиёр Муртозовлар яна Ўктам Пардаевнинг уйига ташриф буюрадилар. Ўктам уйда йўқ эди. Улар кўчанинг бошида чўнқайиб ўтириб олишиб, Ўктамни кута бошлайди. Шу пайт ҳуқуқ ҳимоячиси Бахтиёр Ҳамроев Ўктамникига Ўткир масаласи бўйича келади. Гап нимада эканлигини билгач, чўнқайиб ўтирганларнинг олдига бориб, ўзини таништириб: «Бу ерда кимга қоровуллик қилиб ўтирибсизлар? Илтимос, ёнингиздаги инсонни ҳам таништирсангиз?» деб сўрайди. Шошиб қолган участка нозири Ойбек: «Ўктам менинг жўрам бўлади, унда ишим бор эди» дейди. Ёнидаги терговчини эса меҳнат муаллими деб таништириб юборади. Шунда Б.Ҳамраев уларга қарата: «Сизлар зўравонликга асосоланган ёлгон сиёсатнинг қурбонларисиз» деган сўзига, шоша – пиша «Бизлар ҳеч қачон ёлғон гапирмаймиз» дея яна қовун туширади.\nЎктам Пардаев яшайдиган “Сангзор” маҳалласи участка нозири бир четда қолиб, Х.Олимжон номли маҳалла участка нозири Ойбек оёғи куйган товуқдек питирлаб 31 май куни майор Бахтиёр Муртозов билан Ғофур Бозоровларни эргаштириб яна Ўктам Пардаевнинг хонадонига оёқ босадилар. Ўткирдан имзо чекишни талаб қила бошлайдилар. Ўктам Пардаев терговчиларга: «Ўша муштлашувда иштирок этган 70 нафарча болалардан нега айнан менинг укамни танлаб олдиларингиз, айби бўлмаса ҳам жиноий иш очдиларингиз?» деган саволни яна беради. Чунки бошқа болаларнинг кўпчилиги маъмурий жавобгарлик билан қутулиб кетишган эди. Шунда тергов бўлимининг бошлиғи майор Бахтиёр Муртозов: «Айби борми-йўқми билмаймиз, лекин жанжал бўлган жойда укангиз бўлган-да, бўлмаганида майли эди» деган жавобдан нарига ўта олмайди. Кейин: «Эртага шаҳар ИИБ бошлиғига ўтинглар, охирги имкониятларинг шу» дейишиб чиқиб кетадилар.\nБутунлай бошқа маҳалла участка нозири, бу маҳаллага мутлақо алоқаси йўқ бўлган Ойбек 2006 йил 3 июн куни яна Ўктам Пардаевнинг уйига боради ва «Зудлик билан Э.Ҳусановга учрашар экансиз» деб айтиб кетади.\nЎша куни соат 11-30 ларда Ойбек қайтиб келиб Ўктам Пардаевга уни Э.Ҳусанов олдига олиб бориш буюрилганлигини айтади. Улар Х.Олимжон маҳалла участка пункитига боришади. Бироздан сўнг Э.Ҳусанов терговчи Ғ.Бозоров ва яна бир фуқоро кийимидаги нотаниш киши билан кириб келишади. Э.Ҳусанов “Қилган жиноятимни бўйнимга оламан» деб укангиз имзо чекиши керак” дейди. Ўктам: «Укам Ўткирнинг айби йўқ» деганида, Э.Ҳусанов: «Уканг жабрланувчини урган, шунинг учун қамалади» дейди. Шунда фуқаро кийимидаги нотаниш киши бирданига: «Сенинг оёғинга йиқилиб илтимос қилишимиз керакми?» деб дўқ уришга тушади. Э.Ҳусанов эса таҳдидли оҳангда: «Биласанми, сенлар ишонган элчиларинг қўлидан ҳеч нима келмайди. Сенга бир яхшилик қилмоқчи эдим, охирги марта келиб сўраяпман, яна бизлардан дамонгир бўлиб юрмагин».\nШунда фуқаро кийимдаги киши Ўктамга: «Бу гапларни уйингга келган ўша элчиларингга айтиб юрмагин, тағин» дейди.\nЎктам Пардаев уларнинг кабинетидан чиқиб 30 метрлар юрганида, терговчи Ғ.Бозоров Ўктамни қайтаради ва кабинетига олиб кириб «Хато қилаяпсиз, укажон, Ўткир 5 йилга қамалиб кетади, мана бу қоғозларга қўл қўйсангиз олам гулистон» дейди. Ўктам Пардаев унга ҳар гал қайта–қайта берган саволини яна такрорлайди: «Укам қийноқга солинган. Олдин шу саволимга жавоб беринг». Терговчи Ғ.Бозоров сийқаси чиққан уша жавобни такрорлади: «Укангиз жанжал бўлган жойга борган-да. Бормаганида майли эди».\nПрокурор томонидан бу айблов хулосаси барча ҳуқуқ–тартибот идоралари томонидан «ўрганилиб» тасдикдан ўтган. Ўткир Пардаевнинг иши судга ўтди. Энди судда мушук-сичқон ЎЙИНи бўлмайди, албатда. Суд ҳуқуқ химоячисининг укасини жанжал бўлган жойга бориб қолгани учун ҳам қамашга ҳаракат қилади. «Агар уканг «Жиноятни бўйнимга оламан» деб ҳужжатларга қўл қўйиб берса, у қамалмайди” деб орган ходимларининг берган ваъдаси рост. Аслида уларга Ўткир Пардаев керак эмас. Аксинча, кейинги пайтларда уларни тинчини бузаётган ҳуқуқ химоячиси Ўктам Пардаев керак. Агар уларнинг режаси амалга ошганида эди, яъни Ўткир Пардаев имзо қўйиб барча айбларни ўз бўйнига олганда эди, ҳуқуқ ҳимоячиси Ўктам Пардаевнинг фаолияти чекланарди. Улар хоҳлаган пайтларида Ўктам Пардаевга: «Жим юр, оғайни чалиш, укангнинг тақдири, ипи бизнинг қўлимизда, акс холда уканг ўзини қамоқхонада кўради» дейишга асос яратилган бўларди.\nЎктам Пардаев уларнинг иғвогорона бу таклифларига учмади. Сотилмади. Ўз эътиқодига, мақсадига содиқ қолди. «Укам пешонасига нима ёзилган бўлса ўшани кўради» деб, орган ходимларига ялиниб-ёлвормади, ноғорасига ўйнамади. Асл мақсад йўлида курашни янада кучайтириш учун келажакка янада қадам ташлади.\nҲозир Жиззах вилоятида ҳуқуқ ҳимоячилари жуда оғир шароитларда, бошларини кундага қўйиб курашни давом эттирмоқдалар. Сафдошларимиз Насим Исаков ва Улуғбек Каттабоевлар зиндонга ташландилар. Бошқалари устида қора булутлар пайдо бўлиб, реал хавф пайдо бўлганлар – Муйдинжон Қурбонов, Эгамназар Шаймановлар ватанини тарк этишиб, хорижга чиқиб кетдилар.\nТинимсиз таъқиблар, тазийқларга қарамай яқинда жиззахлик ҳуқуқ ҳимоячиларидан бир гуруҳи курашни фаоллаштириш учун бирлашиш зарур ва бу давр тақозаси эканлиги ҳақида бутун мухолифатчиларга БОЁНОТ тарқатдилар.\nЖиззах, ҳозир Ўзбекистоннинг «Бермуд уч бурчаги»га айланган десак муболаға бўлмайди. «Бермуд учбурчаги» кемалар, самолётларга дахшат солиб, уларни ўз домига тортаётган бўлса, Жиззахдаги ҳуқуқ–тартибот органлари жиззахлик ҳуқуқ ҳимоячиларига ана шундай дахшатни солмоқчи бўлаяпти. Улар тинчлигини бутунлай йўқотиб қўйишган.\nЭнг асосий фактларга этиборингизни қаратамиз: Вилоят прокуратурасига, адвокатсиз ва қаттиқ қийноқлар асосида тергов қилинганлиги бўйича ёзган аризасидан кейин, Жиззах шаҳар прокуратураси томонидан шаҳар ИИБнинг терговчилари устидан алоҳида суриштурув олиб борилган эди. Суруштирув ишлари суриштурув бўйича қолиб кетди. Қийноқлар бўйича терговчилар устидан жиноий иш очилмай қолиб кетди. Бу ҳақда, руйхатдан ўтган Мустақил Инсон Ҳуқуқлари жамияти Жиззах вилоят бўлими ва Жиззах ҳуқуқ химоячилар Ассоциацияси томонидан қилинган мурожаатлар ҳам этиборсиз қолдирилди.\nБу ишда нима учун Жиззахдаги ҳуқуқ–тартибот органларининг катта бошлиқлари бунчалик чопа-чоп қилаётганлигининг асосий сабабини қуйидагича деб биламиз: «Ҳуқуқ ҳимоячилари Шароф Пардаев ва Ўткир Пардаев ҳамда бир Жиззахлик фуқаро, ҳарбийларга қарашли контрразведка бўлими ходимлари томонидан шу йилнинг 24 март куни хибсга олиниб, қийноқга солинган эди. Оқибатда ҳуқуқ ҳимоячиси 5 кун мобаойнида шифохонада даволанган эди. Бизнинг халкаро ташкилотларга килган мурожаатларимиздан кейин, бу қийноқлар иши бўйича Халкаро Хельсинки Федерацияси томонидан, Жиззах шаҳар прокуратураси, Жиззах вилоят прокуратураси ва Ўзбекистон Бош Прокуратурасига Очиқ хат жўнатилган эди. Бу ҳақда, ҳамда Очиқ хат нусхасини яқин кунларда Сизларга алохида етказамиз.\nЎзбекистонлик ҳуқуқ ҳимоячилари ҳаётларини гаровга қўйиб, ҳақиқий озодлик ва ҳақ–ҳуқуқ учун курашни давом эттирар эканлар, жар ёқасида турган бу ҳуқуқ ҳимоячиларига жаҳон афкор оммасининг мадади жуда-жуда зарур эканлигини алоҳида уқтириб ўтмоқчимиз. Ёрдам бугун, ҳозир, шу дамда берилиши керак. Эртага кеч бўлади.\nБахтиёр Ҳамраев – Ўзбекистон Инсон Ҳуқуқлари Жамияти\n18 июнь 2006 йил\nPrevious post06.04.10-ЖИЗЗАХ ВИИ БОШЛИҒИГА\nNext postТРИУМФ ЗЛА в УЗБЕКИСТАНЕ.


Марказий Осиёда энг хавфли эпидемиологик вазият Турманистонда деб топилди – рейтинг | Qalampir.uz\nМарказий Осиёда энг хавфли эпидемиологик вазият Турманистонда деб топилди – рейтинг\nОлам\t10 Июнь 12:36 16027\nDeep knowledge group рейтингига кўра, Туркманистондаги эпидемиологик вазият, мамлакатда COVID-19 йўқлиги эълон қилинган бўлсада, Марказий Осиёда энг хавфли, деб тан олинди.\nРасмий равишда коронавирус инфекцияси эълон қилинмаган Туркманистон рейтинга 131-ўринда қайд этилган. Қозоғистон 71-ўринни, Қирғизистон 108-ўринни, Ўзбекистон 121-ўринни, Тожикистон 124-ўринларни эгаллаган.\nКоронавирус пандемияси фонида эпидемиологик вазият яхши бўлган энг хавфсиз давлатлар Швейцария, Германия, Исроил, Сингапур ва Япония деб ҳисобланган. 200 мамлакат рейтингида сўнгги ўринларда Либерия, Афғонистон, Чад, Мали, Руанда ва Жанубий Судан номлари келтирилган.\nМаълумот учун, Deep knowledge group рейтинги карантин тадбирларининг самарадорлиги, мониторинг, ташхис ва соғлиқни сақлаш тизимининг тайёрлиги каби омилларни ҳисобга олган ҳолда 130 параметрга асосланиб тузилади.\nТуркманистон раҳбарияти мамлакатда COVID-19 йўқлигини эълон қилишни давом этмоқда. Шу билан бирга, ЖССТнинг инфекция тарқалишининг олдини олиш бўйича асосий тавсиялари, шу жумладан, ижтимоий масофани сақлаш, тиббий ниқоблар ва респираторларни тақиш каби бир қатор гигиена чоралари бажарилмаяпти.\nМаълумотларга кўра, мамлакатдаги COVID-19 билан боғлиқ вазиятни ўрганиш учун ЖССТ экспертлар миссияси Туркманистонга ташриф буюрмоқчи. Халқаро экспертларнинг апрель охирига режалаштирилган ушбу мамлакатга ташрифи ҳали амалга оширилмади.\n18 Сентябрь 08:06 37237\n18 Сентябрь 20:50 36662\n18 Сентябрь 15:05 30861\n18 Сентябрь 23:26 25118


Ўзбекистон Кубоги янги форматда ўтказилади:\n24 март, 2018, 18:47\nЎзбекистон Кубоги беллашувлари янги форматда ўтади. Унда мамлакат Суперлигасининг 12 та ҳамда Про-лиганинг 18 та жамоаси ғолиблик учун кураш олиб боради.\nАввалдан белгилаб қўйилгани учун “Локомотив”, “Насаф”, “Пахтакор” ва “Бунёдкор” клубларининг мусобақага 1/8 финал босқичидан қўшилиши ўз кучини сақлаб қолди. Бироқ энди улар ўзларининг бўлажак рақиблари ҳақида маълумотга эга бўлмайди.\nШу йилдан эътиборан “Нурафшон-С”, “Ифтихор”, “Шердор” ҳамда “Лабса” клублари катта футболга кириб келмоқда. Кубок беллашувларини айнан шу тўрт клуб бошлаб беради. 1/32 финал босқичида уларга қулайлик яратиш мақсадида бир-бирига нисбатан яқинроқ бўлган “Шердор” ҳамда “Лабса” жамоалари ўзаро ўйнаши, иккинчи жуфтликни эса “Нурафшон-С” ҳамда “Ифтихор” ташкил қилиши белгилаб қўйилди. Бир ўйиндан иборат плей-офф ғолиби иккинчи саралаш босқичига йўл олади.\nКубокнинг янги форматига кўра, ярим финалга қадар барча учрашувлар фақатгина битта учрашувдан иборат бўлади ва унда мезбон жамоа номини қуръа аниқлаб беради. Про-лига клубининг футбол майдони талабга жавоб бермаса, у ўз вилоятидаги асосий майдонда ўйнаш имкониятини қўлга киритиши мумкин. Бу ҳақда ПФЛ расмий сайти хабар бермоқда.\nИккинчи саралаш босқичида юқоридаги икки жуфтлик ғолиби ҳамда Суперлиганинг 8 та, Про-лиганинг 14 та жамоаси — жами 24 та клуб иштирок этади. Бунда жамоалар ҳеч қандай саватга ажратилмайди. Саватчадан биринчи тортилган жамоа мезбон мақомини қўлга киритса, кейингиси унинг рақибига айланади.\nМана шу 12 та жуфтлик ғолиби 1/8 финалга йўлланма олади ҳамда юқоридаги квартетга қўшилади. Қуръа бу босқичда ҳам исталган клубни бир-бирига рақиб қилиши мумкин. ПФЛ ҳамда “Спорт” телеканали ўзаро келишиб, қуръа шаффоф ўтиши учун 1/8 финалдан бошлаб жараённи жонли намойиш этишга ҳаракат қилади.\nБунга қадар Ўзбекистон Кубогида табақаланиш мавжуд бўлиб, жамоалар финалгача дуч келиши мумкин бўлган эҳтимолий рақиблари ҳақида маълумотга эга бўлган. Эндиликда эса ҳеч бир клубда бундай имконият бўлмайди. Ярим финал беллашувларигина уй-сафар тизимида ўтади.\nПФЛ Про-лиганинг ўзгартирилган форматига қуръа ташлаш маросимини 27 март — сешанба куни ўтказади. Ўзбекистон Кубогининг 1/16 финалига ҳам шу куни қуръа ташланади. Шунингдек, биринчи саралаш босқичи беллашувлари қачон ва қаерда ўтишига ойдинлик киритилади.\nЯнги формат ўз олдига юқори мақсадлар қўяётган бир қатор клубларга ғолиб бўлиш имкониятини тақдим этиши мумкин. Ўйинларда шиддат бўлиши ва барча клублар Кубок беллашувларига жиддий эътибор қаратиши учун ҳам шу йўлдан юрилди. Қайд этиш керак, Ўзбекистон Кубогида ғолиб чиққан жамоа Осиё Чемпионлар лигаси йўлланмасини қўлга киритиш имкониятига эга бўлади.


11:24 / 24.03.2013 2323 pdf Ўқиш режими + -\n«Улуми Қуръон» бўйича қандай маълумот тақдим қилганим аниқ эсимда йўқ, аммо бу илм ҳам ўша пайтда дарс барномасига кириб қолган эди. Ўқув барномасидаги барча илмларга тааллуқли китоблар қаторида «Улуми Қуръон»га оид китоблар ҳам келтирилди. Ўзим даставвал мудир ноиби, кейинчалик мудир лавозимида фаолият юритган бўлсам ҳам, имконини топиб, тафсир, мерос ва «Улуми Қуръон»дан дарс берар эдим. Шундай қилиб, Аллоҳ таолонинг лутфи ила исломий илмлар ичида ниҳоятда аҳамиятли бўлган «Улуми Қуръон» илми бизнинг юртимизда ҳам фан сифатида ўрганила бошлади.\nАллоҳ таолонинг фазли ва карами ила ўз она тилимизда динимизга оид китоблар ёзиш бахти насиб бўлганда, турли илмларга оид китоблар билан бирга «Улуми Қуръон»га тааллуқли китоб ёзилиши ҳам кўзда тутилган эди. Шояд мусулмонлар оммаси ҳам бу аҳамиятли илмдан бирмунча баҳраманд бўлсалар, деган ният бизга ҳамроҳ эди.\nУшбу эзгу ният «Ҳадис ва Ҳаёт» силсиласининг «Қуръон фазилатлари» деб номланган ўттизинчи жузи нашр этилиши билан қисман рўёбга чиқди. Ушбу китобда Қуръони Карим билан боғлиқ бўлган ҳадиси шарифларни шарҳ қилиш жараёнида «Улуми Қуръон»га оид хабарлар келган ўринда бу илмга доир айрим маълумотларни тақдим қилган эдим. Бу эса кишиларимизга керакли маълумотларни ўзига хос равишда етказишга хизмат қилди. Мазкур китобни ўқиган кишиларимиз буни англаб етганлари жуда ҳам қувонарли ҳолдир.\nБир куни Қўқон тарафдан бир гуруҳ китобсевар зиёратчилар келишди. Уларга ўхшаш одамлар билан суҳбатлашиш инсоннинг руҳини кўтаради. Китоб ўқишнинг ўзи кишига қанчалик завқ берса, у ҳақда суҳбатлашиш ҳам шунчалик завқ бахш этади. Мазкур зиёратчилар билан бўлиб ўтган серзавқ, мазмунли суҳбат давомида улардан бири қуйидагиларни айтди: «“Қуръон фазилатлари” китобингиз учун алоҳида ташаккур айтамиз. Бу китобни ўқиш орқали кўп нарсани билиб олдик. Энг муҳими, ўзимиз қандай китобнинг уммати эканимизни англаб етдик ва бу билан фахрландик…»\nЎзбекистон Республикаси Вазирлар Маҳкамаси ҳузуридаги Дин ишлари бўйича қўмитанинг 1121-сонли тавсияси ила чоп этилган\n11:22 / 24.03.2013 1819\n11:27 / 24.03.2013 3175\n1934 12:15 / 23.03.2011\n2444 11:16 / 24.03.2012\n1914 11:12 / 24.03.2012


Олимлар Хеопс эҳромида бир неча юз йиллар ичида илк хонани аниқлашди\n10:13 / 03.11.2017\nМисрдаги Хеопс эҳромида сирли сағана бўлиши мумкин бўлган бўшлиқ топилди. Уни физик олимлар мюонлар – коинот нурларининг ҳаводаги газлар билан тўқнашишидан кейин пайдо бўладиган зарядланган заррачаларни кўра олувчи телескоплар ёрдамида аниқлашган. Бу топилма ҳақида Nature журналида маълум қилинди.\nScanPyramids лойиҳаси олимлари бўшлиқни эҳромнинг бош йўлаги устида аниқлашган. Унинг узунлиги 30 метрни, эни 2 метрни ташкил қилади. Тахминларча, бўшлиқ яхлит ёки кўплаб хоналардан иборат йўлак бўлиши мумкин.\nМюонлар ақлбовар қилмас тезликларгача тезлашиб, сайёрамизнинг юзлаб метр ичкарисига кира олади. Олимларнинг айтишича, бир квадрат метр ер 10 минг мюонни ютади.\nОлимлар қўллаган телескоплар бу зарраларни кўра олади, улар оқими бирор жинслар билан тўқнашишдан кўра бўшлиқларда секинроқ тарқалади. Кузатувлар CERN’да Хигсс бозони очилишида қўлланган принциплар асосида бажарилган.\nОлимларнинг айтишича, бўшлиқ охирги ўнлаб асрлар ичидаги шундай йирик илк топилмадир. Таъкидланишича, охирги марта Хеопс эҳромида янги хоналар Бағдод халифаси Абдуллоҳ ал-Мамун томондан 9-асрда аниқланган.\nЎтган йили радиолокацион сканерлаш ёрдамида Тутанхамон сағанасида иккита яширин хона борлиги аниқланган. Бу хоналар ичида металл ва “органик” кўринишдаги буюмлар борлиги ўрнатилган.\nХеопс эҳроми милоддан аввалги 3 минг йиллик ўрталарида бунёд этилган. Бу вақтда Мисрга Хуфу (Хеопс) фиръавни ҳукмронлик қилган. Пирамиданинг баландлиги 145 метрни, эни ва узунлиги 230 метрга яқинни ташкил қилади. Миср эҳромларидан энг йириги ҳисобланади.\nУшбу эҳром инсоният томондан яратилган энг баланд ва йирик иншоотлардан биридир. Эҳром бизнинг кунларгача сақланиб қолган дунёнинг етти мўъжизасидан ягонаси ҳисобланади.\nХуфу ва унинг рафиқаси мўмиёлари ҳанузгача топилмаган. Уларнинг сағанаси пирамиданинг қаеридадир яширингани тахмин қилинади.\nМиср Хеопс эҳроми


Тошкентда қалбаки СЭХ ходими қўлга олинди - UzNews.uz\nТошкентда қалбаки СЭХ ходими қўлга олинди\nLacetti ҳайдовчиси ўзини қалбаки гувоҳнома билан Санитария эпидемиология назорати хизмати ходими сифатида таништирган.\nТошкент шаҳри ИИББ матбуот хизматининг хабар беришича, 8 апрель куни Шайхонтоҳур тумани Нурафшон кўчасида Тошкент шаҳар ИИББ ЙҲХБ ЙПХ инспекторлари хизмат олиб боришлари давомида “Lacetti” русумли автомобилни тўхтатганлар.\nТекширув давомида ҳайдовчи СЭХ ишчисининг гувоҳномасини тақдим этди. Ҳужжатни яхшилаб кўздан кечирган ходимлар унинг ҳақиқийлигига шубҳаланиб қолишди. Санитария эпидемиология назорати хизмати орқали аниқлаштириш ишлари натижасида мазкур шахс у ерда ишламаслиги маълум бўлди. Гувоҳнома ҳақиқатдан ҳам қалбаки бўлиб чиқди.\nҚонуний чоралар кўрилиши учун 43 ёшли қашқадарёлик С.Ш. Шайхонтоҳур тумани ИИО ФМБ 4-сон ИИБга олиб келинди.\nУнга нисбатан Ўзбекистон Республикаси Жиноят кодексининг 228-моддаси (“Ҳужжатлар, штамплар, муҳрлар, бланкалар тайёрлаш, уларни қалбакилаштириш, сотиш ёки улардан фойдаланиш”) бўйича жиноий иш қўзғатилди.\nЭслатиб ўтамиз, сохталаштирувчининг ўзи ёки бошқа шахс фойдаланиши мақсадида муайян ҳуқуқ берадиган ёки муайян мажбуриятдан озод этадиган расмий ҳужжатлар тайёрлаши ёки расмий ҳужжатларни қалбакилаштириши ёхуд бундай ҳужжатларни сотиши, шундай мақсадларда корхона, муассаса ёки ташкилотнинг қалбаки штамплари, муҳрлари, бланкаларини тайёрлаш ёхуд сотиш – базавий ҳисоблаш миқдорининг 50 бараваридан 100 бараваригача миқдорда жарима ёки 360 соатгача мажбурий жамоат ишлари ёхуд 3 йилгача ахлоқ тузатиш ишлари билан жазоланади.


Имомлар ҳадяси сабаб мактаб кутубхоналари диний-маърифий адабиётлар билан бойиди - Hidoyat.uz\nАсосий саҳифа Янгиликлар Ўзбекистон янгиликлари Имомлар ҳадяси сабаб мактаб кутубхоналари диний-маърифий адабиётлар билан бойиди\nЧоп этилди Aprel 3, 2019 Имомлар ҳадяси сабаб мактаб кутубхоналари диний-маърифий адабиётлар билан бойидиda fikr bildirishni o'chirish\nМуҳтарам Президентимиз шу йил 19 март куни ўтказилган видеоселекторда аҳоли, айниқса, ёшлар маънавиятини юксалтириш масаласига алоҳида тўхталиб, «Ҳар бир раҳбар ўзининг шахсий кутубхонасидан ўзи таълим олган мактаб кутубхонасига китоблар совға қилса, бу яхши ташаббус бўлиб, китобхонликни ривожлантириш билан фарзандларимиз тарбиясига ижобий таъсир кўрсатади», деган эдилар.\nУшбу ташаббусга монанд Ўзбекистон мусулмонлари идораси тизимидаги уламолар, имом-хатиблар ҳам ўзлари таълим олган ва яшайдиган ҳудуддаги мактабларга шахсий кутубхоналаридан диний маърифий адабиётларни туҳфа этмоқдалар.\nКитоб – қалб чироғи, тафаккур қаноти. Динимиз илм асосига қурилган. Илм эса китобдан олинади. Қуръони каримнинг номларидан бири ҳам Китобдир.\nҲозирги кунда мактаб кутубхоналари давлатимиз кўмагида бойитилмоқда. Бироқ улар орасида диний-маърифий адабиётлар унчалик кўп эмас. Шубҳасиз, бундай китоблар ўқувчилар тарбияси учун зарурий манба бўлади, иншааллоҳ. Зеро, муқаддас динимизни тўғри ўрганган ҳар бир йигит-қиз руҳий баркамол, маънавий пок инсон бўлиб етишади.\nҲозирга қадар 1209 нафар имом-хатиб 1227 та мактабга 16172 дона диний-маърифий, бадиий, илмий-оммабоп китоблар ҳадя қилдилар.\nКитобларни қабул қилиб олган устоз ва ўқувчилар имом домлаларга миннатдорчилик билдириб, бу китоблар ёшлар учун айни муддао бўлганини айтиб, уларни албатта ўқиб чиқишларини билдирдилар.


Жиноятчиликка қарши курашиш партия фаоллари эътиборида / ADOLAT ижтимоий-сиесий газетаси\nЖиноятчиликка қарши курашиш партия фаоллари эътиборида\nТўрақўрғон — Наманган вилоятининг ижтимоий-иқтисодий ривожланишига муносиб ҳисса қўшиб келаётган, ҳар соҳада ўзига яраша мавқега эга бўлган туманларидан бири ҳисобланади. Айниқса, кейинги йилларда бу ерда кўплаб ибратли ишлар амалга оширилмоқда.\nҲозирги пайтда туманнинг иқтисодий салоҳиятини янада юксалтирадиган қатор йирик лойиҳалар амалга оширилаётганлиги ҳам диққатга сазовордир. Бу лойиҳалар орасида 900 мегаватт қувватга эга бўладиган иссиқлик электр станцияси ҳам бор. Яқинда яна бир муҳим объект — “Hyundai” автомобиллари ишлаб чиқарадиган завод қурилиши бошланди. Қишлоқларни обод этиш, аҳоли турмуш фаровонлигини юксалтириш, ҳудудлардаги мавжуд ижтимоий-иқтисодий муаммоларнинг ечимини топишда давлат ҳокимияти органлари билан биргаликда жамоат ташкилотлари ҳам фаол иш олиб бормоқда. Улар орасида Ўзбекистон “Адолат” социал-демократик партиясининг туман ташкилоти ҳам бор.\nБугунги кунда тумандаги партиядошларимиз сони 2100 кишидан ортди. Туман партия кенгаши тарикибида 35 та БПТ иш олиб бормоқда. Халқ депутатлари туман Кенгашидаги партия депутатлик гуруҳи раҳбари Муқаддас Ахматованинг айтишича, кейинги пайтда депутатлар фаолиятини кучайтиришга доир бир қатор чора-тадбирлар кўрилди.\nПартия депутатлари туманда жиноятчиликка қарши курашиш ва ҳуқуқбузарлик профилактикаси борасида олиб борилаётган ишларни ўрганиб чиқди. Бунда депутатлардан Муяссар Икромова, Сафибулло ўаффоров ва Эркин Эргашев фаоллик кўрсатди. Вилоят партия кенгаши раиси ўринбосари Баҳодир Болтабоев бошчилигидаги мутахассислар мазкур ўрганишни ташкил этишда ҳам услубий, ҳам амалий ёрдам беришди. Шу ўринда улар Уйчи, Учқўрғон ва Норин туманларидаги депутатларимизга ҳам маҳаллий Кенгаш сессиялари ва доимий комиссияларга масала тайёрлашда қатнашиб, бирмунча тажриба тўплаганини айтиб ўтиш жоиз.\n— Депутатларимиз жиноятчиликка қарши курашиш ва ҳуқуқбузарлик профилактикаси масаласида ўрганиш ўтказганининг сабаблари бор, албатта, — дейди депутатлик гуруҳи раҳбари М.Ахматова. — Бу мавзу сайловчилар билан мулоқотлар натижасида юзага келди. Депутатларимиз ва фаолларимиз жойларда аҳоли билан учрашганида бу ҳақда кўплаб фикр ва мулоҳазалар билдирилди. Биз фикр ва таклифларни умумлаштириб, ушбу масалани ўрганиш керак, деган хулосага келдик.\nМазкур жараёнга ҳуқуқ-тартибот органлари ходимлари ҳам жалб этилди. Депутатлик гуруҳи аъзоси Эркин Эргашев мутахассислигига кўра ҳуқуқшунос эканлиги ҳам ўрганишларга ижобий таъсир қилди. У ҳозирда мутахассислиги бўйича иш олиб боради. Шу билан бирга, коллежда ўқувчиларга сабоқ беради.\nБир неча кун давомида депутатлар масалани олдиндан пухта тузилган режа асосида ўрганиб чиқдилар ва натижаларни таҳлил қилдилар. Зарур хулосалар чиқарилди ва аҳволни яхшилаш учун тавсиялар ишлаб чиқилди.\nМаълум бўлишича, шу йилнинг ўн бир ойи мобайнида туман ҳудудида ҳокимлик, ҳуқуқни муҳофаза қилувчи идоралар, фуқароларнинг ўзини ўзи бошқариш органлари ҳамда бошқа ҳамкор ташкилотлар олиб борган профилактик тадбирларга қарамай 170 та жиноят содир этилган. Айрим турдаги жиноятлар камайганига қарамай, умумий ҳолат хотиржамликка берилишга асос бўла олмайди.\nХусусан, ёшлар ва вояга етмаганларнинг жиноятга қўл уриш ҳолатлари барҳам топганича йўқ. 18-30 ёш оралиғидаги фуқаролар томонидан 54 та жиноят содир этилгани ташвишлидир. Уларнинг аксарияти фирибгарлик, ўғирлик, йўл-транспорт ҳодисаларидир. Афсуски, хотин-қизлар томонидан содир этилган жиноятлар ҳақида ҳам шундай фикр билдириш мумкин. Ўтган ўн бир ой ичида 16 та ўғирлик, фирибгарлик, ўзлаштириш каби жиноятлар аниқланганлиги қайд этилганки, бу борада тарғибот-ташвиқот ва профилактика тадбирларини кескин кучайтириш талаб этилади.\nЎрганишлар давомида ҳуқуқ-тартибот органлари ва жамоатчилик ўртасидаги ҳамкорликни янада мустаҳкамлаш лозимлиги алоҳида таъкидланди. Айниқса, аҳоли истиқомат жойларида ўтказиладиган тадбирларга маҳаллий Кенгаш депутатларини таклиф этиб туриш фойдадан холи эмас. Прокуратура, судлар, маҳалла фуқаролар йиғинлари билан биргаликда тарғибот ишларини олиб бориш ҳам яхши самара беради.\nДепутатлик гуруҳи ўрганишларига доир натижа ва хулосалар халқ депутатлари Тўрақўрғон туман Кенгашининг қонунийлик, ҳуқуқ-тарғибот ва фуқароларнинг хавфсизлигини таъминлаш масалалари бўйича доимий комиссияси йиғилишида кўриб чиқилди. Муҳокамада депутатлар билан биргаликда ҳуқуқ-тартибот органлари ва қатор жамоат ташкилотларининг вакиллари ҳам иштирок этдилар. Қайд қилинган ҳар бир ҳолат, далил ҳамда рақамлар атрофлича таҳлил қилинди. Депутатлик гуруҳи раҳбари М.Ахматова, туман маъмурий суди раиси Э.Абдуллаев, туман ички ишлар бўлими бошлиғи ўринбосари У.Нишонов ва бошқалар масалага доир зарур таклиф-мулоҳазалар билдиришди. Айни пайтда ўртага ташланган таклифларни қайта ишлаб, мазкур масалани маҳаллий Кенгаш сессиясига тақдим этишга қарор қилинди.\nДемак, тўрақўрғонлик депутатлар “Адолат” СДПдан сайланган ҳамкасблари тайёрлаган ва туман ижтимоий ҳаётида муҳим аҳамиятга эга бўлган масалани муҳокама қиладилар. Қабул қилинадиган қарор ва унда белгиланган топшириқлар ижроси ҳудудда жиноятчиликни камайтириш, туманнинг ижтимоий-иқтисодий тараққиётини таъминлашга, инсонлар ҳаёти янада яхшиланишига ҳисса қўшади, албатта.


Азондан кейинги дуо - Musulmonlar\nСавол: Нега азондан кейин дуо қиламиз, ўша дуонинг маъноси нима?\nЖавоб: Азондан кейин дуо қилишлик ҳақида турлича ривоятлар келган. Улардан энг машхурларини келтирамиз:\n“Кимки ҳар азон эшитган вақтида :\n“Эй ушбу тўлиқ даъват (тавҳид) ва адо этиладиган намознинг эгаси – Аллоҳим! Муҳаммад а.с.га васийла (Жаннатда юксак даража) ва фазийлат бер, уни Ўзинг ваъда берган – мақталган жойга юбор.”- деса, қиёмат куни унга шафоатим (мени ёнимда бўлиш) ҳалол бўлади. (Тўрт имомни Жобир р.а.дан қилган ривояти.)\n“Кимки муаззинни (намозга азон айтувчини) ҳар эшитганида:\n“Якка Аллоҳдан бошқа ҳеч қандай илоҳ (айтгани сўзсиз бажариладиган зот) йўқлиги ва Уни ҳеч қандай шериги йўқлилига, Муҳаммад Аллоҳнинг қули ва элчиси эканига шоҳидман. Аллоҳни Робб, Муҳаммадни элчи ва Исломни дин деб рози бўлдим”- деса, уни гуноҳи мағфират қилинади.” (Бухорий, Муслим ва Имом Аҳмаднинг Саъд ибн Абу Ваққосдан қилган ривояти.)\n“Дуо ибодатнинг мағзидир” (Термизий, даавот 1), “Дуо ибодатдир” (Нававий, Риёзус-солиҳин, 1438) Биз ҳеч кимга дуо қилма, демаймиз. Лекин дуони ижобати, самараси ва қабули учун албатта инсон нима деб дуо қилаётганини, Аллоҳдан нимани сўраётганини, қандай илтижо қилаётганини билиши, тушуниши ва англаши керак. Биз мусулмон биродарларимизга мана шу нарсани таклиф қиламиз.\n Қиёматда унга шафоатим ҳалол бўлади , деган ибора – агар кимки ҳар бир намозга айтиладиган азонни кутиб эшитса ва эшитганидан кейин азонни самимий кутиб олиб дуо қилса ва мана шу ишидан самимий ҳолатда давом этиб вафот этса, қиёматда мен билан бирга бўлади, яъни маҳшарда енгил ҳисоб қилиниб, мен билан бирга жаннатга тўғри кириб кетади, дегани бўлади. Чунки, ҳар бир намоз учун айтиладиган азонни кутиш, уни самимий тинглаб унга жавоб қайтариш (азон орқали чақирилган намозни ўқиш учун жамоатга бориш) ва дуо қилиш Ислом динидаги энг катта ва шарафли ишлардан ҳисобланади. Мана шу ҳолатда давом этган инсоннинг ҳаётида фаҳш ва гуноҳ ишлардан асар ҳам қолмайди, демак унда гуноҳ қолмайди. Бунинг сабаби – давомли ва пухта адо этилаётган намоз (намозни арконларини тўлиқ бажариш, намоз ичида ўқиётган сура ва оятларни маъноларини тушуниб ўқиш ва холисона адо қилиш) ўз эгасини фаҳш ва гуноҳ ишлардан қайтариб туради (Анкабут 29/45).\nАзон Дуо Маъно Шафоат\nҲар бир ўқиладиган оятдан аввал “аъувзу” айтиш шартми?


Янгиликлар — Страница 2 — ekolog\nСирдарё вилоятидаги Сардоба сув омборининг девори ўпирилиши оқибатида сув остида қолган ҳудудлардан чорва моллари ҳам қутқарилмоқда. Telegram’даги «Insider.uz» канали ана шу жараёнлар акс этган суратларни тақдим этди. Суратларда Миллий гвардия ходимларининг чорва молларини сув босган ҳовлилардан ва майдонлардан олиб чиқаётганини ҳамда уларни хавфсиз жойларга ҳайдаб кетаётганини кўриш мумкин. Аввалроқ Фавқулодда вазиятлар вазирлиги Сирдарёдаги тошқин оқибатида камида 70 та уй ҳайвони нобуд бўлганини маълум қилган эди. Шунингдек, Сардобадаги фалокатда Миллий гвардия ходими ҳалок бўлгани, яна бир ходим бедарак йўқолгани маълум бўлди. Телеграм каналимизга уланинг. https://t.me/ekologuz\nАмериканинг Теннесси штати Куквилл шаҳрида Белла лақабли ит оиласини торнадодан қутқарганидан 54 кун ўтиб, уйига қайтди, деб хабар берди CNN. 3 март куни олти ёшли Белла ўз эгаси Эрик Жонсонни уйғотган. Жонсоннинг сўзларига кўра, ит кўнгилсиз ҳодиса юз беришидан огоҳлантираётгандек эди. Эркак телевизорни қўйиб, шаҳарга торнадо яқинлашаётганидан хабар топди. Шунда Жонсон хотини ва болаларини ваннахонага яшириб қўйиб, ўзи итни олишга кетди. Шу пайтда уй бузила бошлади. Торнадо оқибатида Жонсон бошидан жароҳат олди, унинг хотини эса қовурғасини синдириб олди. Улар вайроналар […]\n1960 йилларнинг ўрталарида мушукларни яхши кўрувчи Генриетта Ван Вальде ёрдамга муҳтож мушукларни уйига олиб келиб боқа бошлади. Айрим мушукларни унинг ўзи топарди, айримларини одамлар унга олиб келарди. Кунлардан бир кун аёл мушуклар уйига сиғмай кетаётганини пайқади. Унинг уйи ёнидан канал оқиб ўтгани учун Ван Вальде қайиқ сотиб олиб, мушукларга бошпана қилиб беришга қарор қилди. Аксарият мушуклар сувни ёқтирмаслигига қарамай, сузиб юрувчи бошпанада яшовчи жониворлар мамнун кўринади. Ҳозирда қайиқда 50 та мушук яшайди. Улардан 14 таси қайиқнинг доимий яшовчилари. Коронавирус туфайли […]\nРостов вилоятидаги “Доктор Айболит” клиникаси ветеринарлари бойўғлининг ҳаётини сақлаб қолишди. Бу ҳақда DON24.RU хабар берди. Хабарда айтилишича шифохонага қаноти синган бўйўғлини олиб келишган. Бу жароҳат эски бўлиб, жониворнинг қаноти елка бўғимидан чиққан бўлган. «Бу соҳада бактериялар ривожланиши оқибатида яллиғланиш юзага келган ва тўқималарга зарар етган. Суяк емирилиш жараёни бошланганидан қушни пассив даволаш яхши натижа бермаслиги маълум бўлди. Бу ҳолатда шифокорлар тезкорлик билан қарор қабул қилишди ва ампутация (кесиб ташлаш) амалиёти ёрдамида бойўғлининг ҳаётини сақлаб қолишди. Жонивор амалиётни яхши ўтказди. Тузалгандан кейин […]\nИсландия ўрмон хизмати аҳолига карантин туфайли одамларни қучоқлашга қўйилган тақиқ тугагунича дарахтларни қучоқлаб туришни таклиф қилди, деб ёзади Esquire. Мамлакат шарқидаги Халлормсштадур ўрмони ходимлари аҳолининг бошқа меҳмонларга яқин бормай очиқ осмон остида сайр қилишлари учун қорли йўлакларни тозаламоқда. «Сиз дарахтни қучоқлаганингизда уни дастлаб оёқ бармоқларидан бошлаб ҳис этасиз, кейин бу туйғу оёқлар орқали кўкракка, кейин эса бошга ўтади. Бу жудаям ажойиб туйғу, у сизни янги кунга ва янги синовларга тайёрлайди», — дейди ўрмон ходимлари. Мутахассислар одамларга биринчи учраган дарахт олдида […]\nЖанубий Африкада жойлашган Кейптауннинг бўшаб қолган кўчаларида пингвинлар пайдо бўлди, деб ёзади Esquire. Жониворлар кўчада ўзларини жуда эркин тутмоқда. Ижтимоий тармоқ фойдаланувчилари томонидан интернетга жойланган видеоларда пингвинларнинг виқор билан йўлни кесиб ўтаётгани, зарур бўлганида йўл тўсиқларига сакраб чиқиб олаётгани акс этган. #Lockdown perks for #Africanpenguins in Simon’s Town while #penguinrangers keep a watchful eye. #endangeredspecies @CityofCT @TableMountainNP @CTEnviroEd #savesseabirds #marinewildlife #conservationpartners pic.twitter.com/37I4KNrLPq — SANCCOB (@SANCCOB) April 17, 2020 Мана бу учта жонивор SANCCOB — пингвинлар учун реабилитация маркази ходимларидан бири томонидан […]\nСайпе тахаллуси билан ижод қилувчи Гийом Легро майсалар устида тасвирий санъат асарларини яратади. У бутун дунё бўйлаб, биопарчаланувчан бўёқлардан фойдаланиб, минглаб квадрат метр майдонларга суратлар чизади. Шу кунларда Сайпе ўзининг «Инқироздан сўнг» деб номланган янги расмини тақдим этди. Унда узоқларга термулиб турган қизча акс этган. Қизчанинг ёнида эса у бир-бири билан қўл ушлашиб турганлар расми ҳамда бўрлар кўринади. Мусаввирнинг фикрича, ушбу сурат коронавирус пандемияси туфайли уйда қамалиб қолган инсонларга умид бахш этиши керак. «Инқироздан сўнг» картинаси Швейцариянинг Эгль округи […]\nИстанбулдаги энг машҳур диққатга сазовор масканлардан бири бўлган Ўртакой масжидининг яқинидан оқиб ўтувчи сувда дельфинлар пайдо бўлди, деб хабар беради Daily Sabah. Dolphins play near Ortaköy Mosque, an Istanbul tourist hotspot now void of tourists and boats amid #COVID19 outbreak https://t.co/zwwGoR3V80 pic.twitter.com/Or2XAGgtu1 — DAILY SABAH (@DailySabah) April 23, 2020 Видеодан кўриш мумкинки, дельфинлар Босфор бўғози қирғоқларида, одатда, балиқчилар кемалари ва туристлар кун-у тун сайр қиладиган ҳудудда пайдо бўлган. Шунингдек, дельфинларни Истанбулнинг тарихий ҳудуди қирғоқларида, пандемияга қадар турфа балиқлардан таом пиширувчи ресторанлар […]\nАҚШнинг Мичиган штати Оук-Парк шаҳрида яшовчи Жеймс Вриланд ўз уйи ҳовлисида олмахонлар учун ресторан очди, деб ёзади TJournal. Эркак ҳудудни ўраб, ичкарига пикник учун кичик стол-стуллар жойлаштирди. Ресторан 5 апрель куни очилди. Мижозларга ўрмон ёнғоғи, қотган нон, пицца ушоқлари, дон ва олма таклиф қилинмоқда. «Ҳозир ресторан бизнеси билан шуғулланиш учун айни пайт деган қарорга келдим. Кимдир Мичиган губернатори Гретхен Уитмер билан қандай боғланиш мумкинлигини биладими? Ундан ҳовлини очиқ қолдиришни сўрамоқчиман», — дейди Вриланд ҳазиллашиб. Вриланднинг Facebook’даги саҳифасида ресторан қандай ишлаётганини […]\nМушукларда ҳам коронавирус топилди — АҚШ\nАҚШдаги коронавирус ўчоғи — Нью-Йорк штатида коронавирус бўйича тест олинган иккита уй мушугида натижа мусбат чиқди — жониворлар касалланган. Бу ҳақда «Корреспондент» хабар берди. Мамлакат қишлоқ хўжалиги вазирлиги ҳамда Касалликлар назорати ва профилактикаси маркази маълумотига кўра, мушукларда енгил респиратор аломатлар кузатилган. Жониворлар касалликни ўзлари яшайдиган уйда ёки унинг атрофида юқтирган бўлиши мумкин. Бир маълумотда мушуклардан бирининг эгаси жонивор касалланишидан бир ҳафта олдин респиратор касалликка чалингани айтилади. Иккинчи мушукнинг эгасида коронавирус тасдиқланган. Ўша одамнинг иккинчи мушуги ҳам бўлиб, унда касаллик аломатлари кўринмаган. […]\nИрландиянинг Эбб Вейл шаҳарчасидаги пандемия сабаб ёпилган «Макдоналдс»га қўйлар тўдаси «ташриф буюрди». Ҳайвонларни Эндрю Томас исмли маҳаллий аҳолидан бири пайқаб қолган ва уларнинг суратини Facebook’даги саҳифасига жойлаштиргани «Ekologuz» канали томонидан хабар қилинди. CNN телеканали билан суҳбатда Томас Эбб Вейл кўчаларида, одатда, қўй, баъзида от ёки сигирларни учратиш мумкинлигини, бироқ олдин ҳеч қачон «Макдоналдс» олдида уларни кўрмаганини айтган. «Мен қўйларни кўриб қолдим ва суратга олиб, «Қўйлар «Макдоналдс»ни тортиб олишди», деган ҳазил изоҳ билан Facebook’даги саҳифамга жойлаштирдим», — дейди Эндрю. Бу COVID-19 […]\nЖанубий Гужарот университети ходими Харшил Пател бошчилигидаги ҳиндистонлик герпетологлар мамлакат шимол-шарқидаги Аруначал-Прадеш штати бўйлаб уюштирилган экспедиция вақтида янги шақилдоқ илон турига дуч келди, деб хабар беради The Indian Express. Олимлар ушбу илон турини «Гарри Поттер» ҳақидаги фильмларнинг салбий қаҳрамонларидан бири — Салазар Слизерин номига Trimeresurus Salazar деб номлади. Ҳогвартс сеҳргарлар мактабидаги факультетлардан бири ҳам айнан унинг шарафига номланган. Адабий-фантасик асарга кўра, Слизерин илонлар тилида гаплаша олган ва «Гарри Поттер» асарида илонларни тушуна оладиган энг машҳур персонаж бўлган. Олимларнинг тан олишича, […]\nЎзбекистонда туризм ҳудудларини режалаштиришда Туркия тажрибаси ўрганилмоқда 17.02.2020 Тошкент шаҳридаги Wyndham меҳмонхонасида “Ўзбекистонда туризм ҳудудларини режалаштириш ва Туркия тажрибаси” амалий семинари ўтказилди. Ўзбекистон Республикаси Туризмни ривожлантириш давлат қўмитаси томонидан ўтказилган ушбу тадбирда Туркия Республикаси Маданият ва туризм вазирлигининг Инвестициялар ва амалга ошириш Бош бошқармаси мутасаддилари, Туркия Мустақил меъморлар уюшмаси раҳбарияти иштирок этишди. Тадбирни Туризмни ривожлантириш давлат қўмитаси раиси ўринбосари Улуғбек Аъзамов очиб бериб, Ўзбекистоннинг туризм ва инвестицион салоҳияти ҳақида сўз юритди, соҳани ривожлантириш учун режалаштириш ва концепцион лойиҳаларнинг ҳал қилувчи […]\nБудапешт университети тадқиқотчилари 8 йил давомида ноёб амфибия – ғор саламадри ҳаётини ўрганишди. Сув остидаги ҳорда яшайдиган 19 та саламандралар махсус буёқ билан белгиланиб, 2010–2018 йиллар давомида улар кузатилган. Уларнинг баъзилари йиллар давомида 5 метрга, баъзилари 40 метрга жойидан сурилгани қайд этилган. Аммо битта саламандра белгиланган жойидан 2570 сутка давомида бир жойда ўтирган. Ушбу жониворлар йиллар давомида овқатсиз яшаб, фақатгина 12 йилдан сўнг, жинсий фаолликда қимирлаб бошлаши мумкин. Улар деярли кўр бўлиб, 100 йилдан кўпроқ яшашади. 🍀 🍀 🍀 Ученые […]\nСуданнинг пойтахти Хартум шаҳридаги хусусий Аль-Куреши ҳайвонот боғида зооҳимоячилар очликдан силласи қуриб, қоқсуяк бўлиб қолган шерларни топишди. Уларга ҳафталаб етарли миқдорда овқат берилмаган, ветеринар кўригидан ўтказилмаган. Очликдан битта шер ўлган. Ҳайвонот боғининг ходимлари ўз пулларига жониворларга овқат сотиб олиб беришган, аммо бу етарли бўлмаган. Зооҳимоячилар Facebook орқали ҳайвонлар очдан ўлмаслиги учун уларга янги уй қидиришмоқда. Табиатни асраш Халқаро иттифоқи маълумотларига кўра африка шерлари Халқаро қизил китобга киритилиб, йўқ бўлиб кетаётган тур ҳисобланади. 1993 йилдан 2014 йилга қадар уларнинг сони 43%га […]\nПластикнинг инсон ҳаётига кириб келганидан сўнг, бугунги ҳолатимиз: 50% инсон Ер юзида кунига микро кўринишдаги пластикни ейишади ва буни сезишмайди ҳам. 90% қадоқланган ичимлик сувида ўртача 1 литрида 325 тагача микропластик бўлаклари бор. Сувли баклашка қуёшда турса, уларнинг сони янада кўпаяди, чунки баклашкадан пластик сувга ажралиб чиқади. Ҳар йили дунё океанларига 8 млн. тонна пластик ташланади. Яъни бир сонияда 300 грамм пластик билан сувни ифлослантирамиз. Ер юзидаги сув ҳавзаларидаги мавжуд балиқларнинг 70% пластик билан зарарланган. Агарда ҳолат ўзгармаса, 2050 йилга […]\nСовуқ тушиши билан Покистоннинг Читрол водийсида тоғлардан емиш излаб тушаётган ёввойи тоғ эчкиларни кўриш мумкин. Ушбу жониворлар йўқ бўлиб кетиш арафасида. Тоғ эчкиларини қутқаришни маҳаллий аҳоли ва Читрол провинцияси қўриқхонаси ходимлари ўз зиммаларига олишди. Улар тоғда эчкилари учун мунтазам равишда тоғда емиш, сомоон қолдиришмоқда. P/s. Покистонликлардан фарқимиз нима? Улар ҳам мусулмон, биз ҳам. Аммо биз улардан фарқли ўларо оч қолиб, одамлар олдига емиш излаб тушган жониворларни эчки бўладими, айиқми, дарҳол ўлдириш пайига тушамиз. 🍀 🍀 🍀 С приходом холодов […]\nЎзбекистон Республикаси давлат экология қўмитаси дам олишларсиз, куну-тун ишлайдиган ишонч телефонлари фаолиятини йўлга қўйди. Эндиликда фуқаролар: -ноқонуний дарахт кесилиши; -белгиланмаган жойларда чиқиндиларни ташлаб кетилиши; -ноқонуний ов ва балиқ ушлаш ҳолатлари; -саноат корхоналари томонидан атроф-муҳитни ифлослантирилиши борасидаги арз ва мурожаатларини: – (+998) 71 236-26-66; – (+998) 71 207-11-07 телефон рақамларига сутканинг исталган вақтида, дам олиш кунларисиз, республикамизнинг турли бурчакларида содир этилаётган экологик бузилишлар борасида хабар беришлари мумкин.\nЖорий йилнинг 6 сентябрь куни Хоразм вилояти Дўстлик уйида Ўзбекистон Экологик партияси вилоят ташкилоти томонидан “Сайловлар: ғалаба стратегияси ва тактикаси” мавзусидаги семинар-тренингларнинг вилоят босқичи ўтказилди. Унда партия ташкилоти фаоллари, туман (шаҳар) ва бошланғич партия ташкилотлари раҳбарлари ва фаоллари иштирок этди. Маълумот ўрнида қайд этиш жоизки, жорий йилнинг 16-24 август кунлари Ўзбекистон Экологик партияси Марказий Кенгаши Ижроия қўмитаси, партиянинг Қорақалпоғистон Республикаси, вилоятлар ва Тошкент шаҳар ташкилотлари ҳамда бошланғич партия ташкилотлари раҳбарлари ва фаоллари учун “Сайловлар: ғалаба стратегияси ва тактикаси” мавзусидаги семинар-тренингларнинг […]


14 ёшли бола “Damas”ни олиб қочмоқчи бўлди\nТошкент шаҳар. 2021 йил 29 ноябрь куни тунги соат 03:30 ларда Учтепа тумани 13-мавзе 8-уй олдида бўлган номаълум шахс, 40 ёшли Р.О., га тегишли бўлган “Damas” русумли автомашинани қаровсиз ҳамда калити ўт олдириш жойида қолдирилганлигидан фойдаланиб, ҳайдовчининг олд эшигини, темир линейка ёрдамида очиб, автоуловни ўт олдириб, ортга 5 метр ҳайдаган вақтида ушбу шовқин-сурондан уйғониб қолган автомашина эгаси кўчага шошилиб чиқиб, автомашина ўчиб қолганлигидан фойдаланиб, қонунбузарни ушлаб, ҳуқуқни муҳофаза қилувчи органлар хабар берган.\nОлиб борилган терговга қадар текширув натижасида, жабрланувчига тегишли бўлган “Damas” русумли автомашинани олиб қочишга уринган шахс Сурхондарё вилояти Шўрчи туманида яшовчи вояга етмаган 14 ёшли Т.Ж. эканлиги аниқланган.\nҲурматли фуқаролар моддий бойликларингизга бефарқ бўлманг, автомашинани калитни ўт олдириш жойида қолдирманг. Огоҳлик – давр талаби.


ОҚ БЎЛИШ ЖАЗОСИ... (ибратли ҳикоя) - Mehrob.uz\nЖаннат эшиклари уёқда очиляпти, лекин буёққа ҳам таъсири бор.\nМақолалар access_time20-май 2018, 18:26\nЖаннат эшиклари уёқда очиляпти, лекин буёққа ҳам таъсири бор. Таъсири шуки,…\nМақолалар access_time19-ноябрь 2018, 11:40\nБир куни Аббос ибн Абдулмутталиб розияллоҳу…\nМақолалар access_time14-октябрь 2018, 14:26\naccess_time10-март 2017, 18:24 visibility2711\nБир кекса аёл ўғли ва келини билан бир ҳовлида яшар эди. Бир куни ўғил ишдан келса хотиннинг авзойи бузуқ. Бунинг сабабини сўраган эди, онасининг устидан шикоят қилиб, анчагина ёмон гапларни гапирди. Ўғил бундай сўзларни кўп эшитган бўлса- да, бу сафар тоқат қила олмади. Бироқ жаҳли чиққанини билдирмасдан онасига бир жойга бориб келамиз, деб айтди. Улар тоғлик томонларга етиб келишганларида ўғил:\nОна дарҳол қўлларини дуога очиб, ўғлини бу азобдан қутқаришини сўраб дуо қилди ва ўз розилигини изҳор қилди. Аллоҳнинг изни билан ер юмшаб, ўғил ташқарига чиқди, аммо энди унинг оёқ-қўллари ишламас эди. Натижада у бировнинг ёрдамисиз ҳеч нарса ея олмайдиган ва ича олмайдиган бўлиб қолди. Энг қизиғи бошқаларнинг қўлидан тановул қилса қониқмас, фақат онаси едириб-ичириб қўйсагина қаноат қила олар эди. Шунча нобакорлигидан сўнг ҳам унинг онаси ҳеч оринмасдан, беминнат унинг хизматини қилар эди.\nБу ривоят ибрат учун ёрқин мисол бўлади. Ачинарлиси шундаки, хотинининг йўлига кириб онасини тоғдан ташлаб юбормаса ҳам, ҳар ҳолда қаттиқ ранжитадиганлар орамизда йўқ эмас. Ҳа, азизлар, ота ва она биз учун кўмилишга тайёр турган хазина деганлар. Уларнинг ҳаёт эканлиги биз учун бебаҳо ғанимат